
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 74 


5 Φεβρουάριου 1997 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2242 Ο) 

Τροποποίηση του Οργανισμού Εσωτερικής Υπηρεσίας 
της Κοινότητας Ν. Πεντέλης Ν. Αττικής. 

Ο ΠΡΟΪΣΤΑΜΕΝΟΣ ΤΗΣ ΠΕΡ/ΚΗΣ Δ/ΣΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί 
κυρώσεως του Κώδικος περί καταστάοεως Προσωπικού 
Οργανισμών Τοπικής Αυτοδιοικήσεως όπως αντικαταστά- 
θηκαν από τις διατάξεις του άρθρου 26 του Ν. 1832/89 
και της παραγράφου 5 του άρθρου 8 του Ν. 20307/95. 

2. Την 48/1996 απόφαση του Κοινοτικού Συμβουλίου 
Νέας Πεντέλης περί τροποποίησης του Οργανισμού Εσω¬ 
τερικής Υπηρεσίας της Κοινότητας. 

3. Τη σύμφωνη γνωμοδότηση του αρμόδιου Υπηρεσια¬ 
κού Συμβουλίου, που διατυπώθηκε στο 4/2.7.96 πρακτικό 
του, αποφασίζουμε: 

Εγκρίνουμε την 48/1996 απόφαση του Κοινοτικού Συμ¬ 
βουλίου Νέας Πεντέλης, η οποία αφορά την τροποποίηση 
του Οργανισμού Εσωτερικής Υπηρεσίας της Κοινότητας 
αυτής, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΟΙΝΟΤΗΤΑΣ ΝΕΑΣ ΠΕΝΤΕΛΗΣ 

ΜΕΡΟΣ ΠΡΩΤΟ 
ΟΡΓΑΝΩΣΗ ΤΗΣ ΚΟΙΝΟΤΗΤΑΣ 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Α. Πρόεδρος 

1. Γραφείο Προέδρου 

2. Γραφείο Επιτροπών και Νομικών Προσώπων 

3. Γραφείο Τύπου - Δημοσίων Σχέσεων - Επικοινωνίας 

Δημοτών 

Β. Αντιπρόεδρος - Κοινοτικοί Σύμβουλοι 
Γ. Διευθυντής Δ/κών και Οικον. Υπηρεσιών 

1. Τμήμα Διοικητικών Υπηρεσιών 
α. Γραφείο Διοικητικών Υποθέσεων με αρμοδιότητες σε 
θέματα: 

- Γραμματεία Κοινοτικού Συμβουλίου 

- Γραμματείας, Διεκπεραίωσης του Αρχείου 


- Ειδικών προγραμμάτων εκτός οικονομικών 

- Μηχανοργάνωσης και Η/Υ 

- Κοινωνικής Πρόνοιας 

- Εκπαίδευσης 

- Αθλητισμού 

β. Γραφείο κατάστασης δημοτών με αρμοδιότητες: 

- Μητρώων και Στρατολογίας 

- Δημοτολογίων και Ιθαγένειας 

- Εκλογικά 

- Ληξιαρχείου 

γ, Γραφείο Προσωπικού με αρμοδιότητες: 

- Υπηρεσιακής κατάστασης του προσωπικού 

- Μεταβολές 

- Προσλήψεις 

2. Τμήμα Οικονομικών Υπηρεσιών - Γραφείο Ταμεια¬ 
κής Υπηρεσίας - Οικονομικής και λογιστικής διαχείρισης 
εσόδων - εξόδων - Λογιστηρίου - Εκκαθάρισης δαπανών 

- Οικονομικής διαχείρισης 

- Προμηθειών 

- Προσόδων της Κοινότητας 

- Δημοτικής περιουσίας 

- Εισπράξεων - Πληρωμών 

- Ειδικών οικονομικών προγραμμάτων και προγραμμά¬ 
των ΕΟΚ 

- Διαχείρισης και αποθήκευσης υλικού 

- Φορολογικών υποθέσεων με αρμοδιότητες σε θέ¬ 
ματα: Φορολογίας και συναφή με αυτή 

3. Δ/ντής Τεχνικών Υπηρεσιών 

α. Γραφείο Προγραμμάτων και Μελετών με αρμοδιότη¬ 
τες σε θέματα: 

- Προγραμματισμού και μελέτης έργων 

- Κατάρτισης συμβάσεων έργων. 

β. Γραφείο επιβλέψεων έργων και συντήρησης σχολι¬ 
κών κτιρίων με αρμοδιότητες σε θέματα: 

- Κατασκευής και επίβλεψης έργων 

- Προγραμματισμού και εκτέλεσης συντηρήσεων των 
σχολικών κτιρίων 

γ. Γραφείο Πολεοδομίας και Τοπογραφίας με αρμοδιό¬ 
τητες σε θέματα: 

- Σχεδίου Πάλης και Ε.Π.Α. 

- Τοπογραφίας 

- Κτηματολογίου 

- Κυκλοφορίας 

δ. Γραφείο εξωτερικών συνεργείων, υπηρεσιών περι¬ 
βάλλοντος με αρμοδιότητες σε θέματα: 

- Καθαριότητας 

- Ηλεκτροφωτισμού 

- Πρασίνου 

- Περιβάλλοντος 

- Παιδικών Χαρών 

- Κινήσεως οχημάτων και συντηρήσεως των. 

ΜΕΡΟΣ ΔΕΥΤΕΡΟΝ 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 
ΑΡΘΡΟ 2 
Α. ΠΡΟΕΔΡΟΣ 

α. Γραφείο Προέδρου 

1. Διαθέτει γενικές γνώσεις σχετικά με τη λειτουργία 
της Κοινότητας και τις δ/ξεις που την διέπουν. 

2. Διεξάγει κάθε υπηρεσία που αναθέτει ο Πρόεδρος 
στο γραφείο αυτό και η οποία δεν ανήκει στην αρμοδιότα 
των άλλων υπηρεσιών της Κοινότητας. 

3. Ενεργεί σε όλες τις φάσεις την προσωπική αλληλο¬ 
γραφία του Προέδρου. Εφαρμόζει το πρόγραμμα των ημε¬ 
ρών και των ωρών που ο Πρόεδρος δέχεται διάφορες επι¬ 
τροπές και τους πολίτες. 

4. Μεσολαβέι ανάμεσα στους υπηρεσιακούς παράγο¬ 
ντες της Κοινότητας και τον Πρόεδρο για τον καθορισμό 
της ώρας που είναι δυνατόν να πραγματοποιείται η συνερ¬ 
γασία τους, για την επίλυση υπηρεσιακών ή προσωπικών 
θεμάτων και την κατ’ εξαίρεση υπογραφή ορισμένων υπη¬ 
ρεσιακών εγγράφων. 

5. Διακινεί τα διάφορα έγγραφα και τους υπηρεσιακούς 
φακέλλους ανάμεσα στα γραφεία και τον Πρόεδρο για 
υπογραφή. 

6. Για λογαριασμό του Προέδρου δίνει εντολές και οδη¬ 
γίες προς τον κλητήρα για την εκτέλεση της υπηρεσίας 
του, σε ότι αφορά προσωπικές εντολές αυτού. 

7. Ενημερώνει το τηρούμενο βιβλίο διατελεσάντων 
Προέδρων και Κοινοτικών Συμβούλων. 

8. Ενημερώνει τον Πρόεδρο για τις παραστάσεις και τις 
υπηρεσιακές επισκέψεις, που έχει προγραμματίσει να 
πραγματοποιήσει. 

9. Τηρεί και ενημερώνει το βιβλίο αποφάσεων Προέ¬ 
δρου. Σε περιπτώσεις πρόσκαιρης απουσίας του Προέ¬ 
δρου καιεφ’ όσον οι υπηρεσίες χρειάζονται την τυπική συ¬ 
ναίνεσή του, επιλύει όσα από τα θέματα τρέχουσας μορ¬ 
φής είναι δυνατόν να επιλυθούν με μόνη την ενημέρωση 
των Υπηρεσιών της Κοινότητας και εφ’ όσον αυτές δεν 
έχουν γι’ αυτήν αντιρρήσεις για συγκεκριμένους λόγους. 
Σε πρώτη ευκαιρία ενημερώνεται ο Πρόεδρος για τις λύ¬ 
σεις που δόθηκαν και τους Δημότες που επέδειξαν σχε¬ 
τικό ενδιαφέρον. Με τον ίδιο τρόπο ενημερώνεται ο Πρόε¬ 
δρος και σε όσα θέματα δεν ήταν δυνατόν να δοθούν άμε¬ 
σες και ικανοποιητικές για τους πολίτες λύσεις. 

10. Αναγγέλει στον Πρόεδρο τα πρόσωπα που τον επι¬ 
σκέπτονται στο γραφείο του. 

11. Παίρνει τα τηλεφωνήματα που απευθύνονται στον 
Πρόεδρο και αν μεν ο Πρόεδρος είναι παρών, ενημερώνει 
αυτόν αμέσως για την απευθείας επικοινωνία του. Αν ο 
Πρόεδρος απουσιάζει, τηρεί σημειώσεις στο ειδικά τηρού¬ 
μενο βιβλίο και τον ενημερώνει γι’ αυτές σε πρώτη ευκαι¬ 
ρία. 

12. Φροντίζει γενικότερα για την άμεση κατά το δυνα¬ 
τόν, εξυπηρέτηση όλων όσων επισκέπτονται τον Πρόεδρο 
στο Γραφείο του. Η εξυπηρέτηση των πολιτών γενικό¬ 
τερα, που απευθύνονται στις λοιπές υπηρεσίες της Κοινό¬ 
τητας για την επίλυση των προβλημάτων που τους απα¬ 


σχολούν, γίνεται απ' ευθείας απ’ αυτές χωρίς την μεσολά¬ 
βηση ή την παρεμβολή οποιουδήποτε άλλου υπηρεσιακού 
παράγοντα, πλην του προϊσταμένου της οικείας υπηρε¬ 
σιακής μονάδας και του προϊσταμένου της Δ/νσης. 

β. Γραφείο Επιτροπών και Νομικών Προσώπων 

1. Ενεργεί κάθε διαδικασία για την σύσταση από την 
Κοινότητα Νομικών Προσώπων οποιαδήποτε μορφής. 

2. Συνεργάζεται με την διοίκηση των Νομικών Προσώ¬ 
πων και την υπηρεσία αυτών για την καλύτερη λειτουργία 
τους και την επίτευξη του προορισμού τους. 

3. Ενημερώνει τον Πρόεδρο πάνω στα προβλήματα που 
αντιμετωπίζουν τα Νομικά Πρόσωπα και εισηγεϊται τις, 
σύμφωνα με τα υπόψη του στοιχεία, ενδεδειγμένες λύ¬ 
σεις. 

4. Τηρεί ειδικό αρχείο με ότι αφορά τη σύσταση και τα 
όργανα διοίκησής τους. 

5. Επιμελείται την εισαγωγή στο Κοινοτικό Συμβούλιο 
των εισηγήσεων των Νομικών Προσώπων που υπβάλλο- 
νται σ’ αυτό λόγω αρμοδιότητας. 

6. Συνεργάζεται με τα Νομικά πρόσωπα για την οργά¬ 
νωση απ’ αυτά και την επιτυχία εκδηλώσεων αναλόγου εν¬ 
διαφέροντος. 

7. Εισηγεϊται υπεύθυνα για την εφαρμογή των διατά¬ 
ξεων των αρθ. 106 και 109 του Ν. 1188/81 «περί κστα- 
στάσεως των Δημοτικών και Κοινοτικών υπαλλήλων». 

8. Εισηγεϊται στον Πρόεδρο την ψήφιση των πιστώσεων 
που αναγράφονται στον προϋπολογισμό για την επιχορή¬ 
γηση ή την ειδική ενίσχυση των Νομικών Προσώπων της 
Κοινότητας. 

9. Παρέχει την αναγκαία διοικητική υποστήριξη στις επι¬ 
τροπές που συγκροτεί το Κοινοτικό Συμβούλιο. 

γ. Γ ραφείο επικοινωνίας Δημοτών- Δημοσίων Σχέσεων 
και Τύπου. 

1. Επιμελείται και διεκπερσιώνει κάθε σχετική εργασία 
για την οργάνωση τελετών, δεξιώσεων, γευμάτων εορτών, 
υποδοχής και ξενάγησης διαφόρων προσωπικοτήτων. Συ¬ 
ντονίζει τις ενέργειες αυτές με άλλους φορείς μαζικής δη¬ 
μόσιας διοίκησης, αν αυτό είναι ενδεδειγμένο, και φορείς 
μαζικής εκπροσώπησης ομάδων πολιτών. Η αρμοδιότητα 
αυτή μεταφέρεται αναλόγως, αν οι ως άνω εκδηλώσεις 
οργανώνονται από τα Νομικά Πρόσωπα της Κοινότητας, ή 
εμπίπτουν στις δραστηριότητες των ειδικών προγραμμά¬ 
των αυτού. 

2. Ενημερώνει τους δημότες για την αποστολή της Κοι¬ 
νότητας ως Οργανισμού Τοπικής Αυτοδιοίκησης, προβά¬ 
λει τις δραστηριότητες αυτού και φροντίζει για τη δη¬ 
μιουργία ενδιαφέροντος των δημοτών με σκοπό τη συνερ¬ 
γασία τους μαζί του. 

3. Προγραμματίζει εκδηλώσεις επικοινωνίας του Προέ¬ 
δρου με τους κατοίκους της Κοινότητας για τη διαπίστωση 
των αναγκών τους και την καταγραφή από κοντά των προ¬ 
βλημάτων του. 

4. Συλλέγει τις αποστελλόμενες στην Κοινότητα εκδό¬ 
σεις, αξιολογεί την χρησιμότητά τους και εισηγεϊται στον 
Πρόεδρο τον τρόπο χρησιμοποίησής τους. 

5. Επιμελείται την σύνταξη και έκδοση ενημερωτικών 
εντύπων, οργανώνει συνεντεύξεις Τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν την Κοινότητα με όλα τα μέσα ενημέρωσης. 

6. Παρακολουθεί τον ημερήσιο και περιοδικό, Αθηναϊκό 
και τοπικό Τύπο και επιμελείται εφ’ όσο υπάρχει ανάγκη 
τη δημοσίευση αναλόγων απαντήσεων, συνεργαζόμενο 
προς τούτο με τις αρμόδιες Υπηρεσίες της Κοινότητας και 
τον Πρόεδρο. 

7. Ταξινομεί και αρχειοθετεί στο ειδικό τηρούμενο βι¬ 
βλίο δημοσιεύματα κάθε μορφής που αφορούν την Τοπική 
Αυτοδιοίκηση γενικά αλλά και την Κοινότητα ειδικά και 
ενημερώνει πάνω σ’ αυτά τον Πρόεδρο και τις αρμόδιες 
υπηρεσίες της Κοινότητας. 

8. Φροντίζει μέσω του γραφείου προμηθειών για τον 
εμπλουτισμό της Κοινότητας με είδη διακόσμισης και με- 
γαφωνικής μετάδοσης των οργανωμένων απ' αυτών εορ¬ 
τών και άλλων παρομοίων εκδηλώσεων. 

Το τηρούμενο βιβλίο εθνικών εορτών περιλαμβάνει λε¬ 
πτομερώς στοιχεία που αφορούν την διοργάνωση αυτών. 

9. Τηρεί επίσης βιβλίο επισήμων προσώπων, όπως αυτά 
καθορίζονται με κανονιστική πράξη του Κοινοτικού Συμ¬ 
βουλίου, στο οποίο περιλαμβάνονται οι διευθύνσεις κατοι¬ 
κίας ή έδρας της Αρχής ή της Υπηρεσίας που εκπροσω¬ 
πούν και η ιδιότητά τους. 

10. Μεριμνά για την έγκαιρη εκτύπωση και αποστολή 
των προσλήψεων στα πρόσωπα που καλούνται στις διορ- 
γανούμενες από την Κοινότητα εκδηλώσεις. 

11. Μεριμνά για την κατάλληλη διακόσμηση του Κοινο¬ 
τικού Καταστήματος και των αιθουσών αυτού, ή οποιοσδή¬ 
ποτε άλλου χώρου κατά τις διοργανούμενες από την Κοι¬ 
νότητα τελετές γενικά. 

12. Μεριμνά για τον σημαιοστολισμό, τη φωταγώγηση 
και τη διακόσμιση γενικά της πόλης και των Κοινοτικών 
Καταστημάτων, κατά τις εθνικές και λοιπές γιορταστικές 
εκδηλώσεις. 

13. Ενημερώνει τον Πρόεδρο για τις διάφορες γιορτές 
γενικά και δεξιώσεις που οργανώνονται από οποιοσδή¬ 
ποτε άλλες Αρχές, Σωματεία, Οργανώσεις, Συλλόγους και 
άλλους συλλογικούς φορείς και που έχει κληθεί να παρα- 
στεί και συνεργάζεται για τον σκοπό αυτό άμεσα με το επί 
μέρους γραφείο του Προέδρου. 

14. Προβαίνει στις αναγκαίες υπηρεσιακές ενέργειες 
και εισηγείται τις απαιτούμενες διαδικασίες για την απο¬ 
νομή τιμητικών διακρίσεων (διπλωμάτων, επίτιμων δημο¬ 
τών, μεταλλίων της πόλης κ.λ.π.) ενημερώνοντας το τη¬ 
ρούμενο για το σκοπό αυτό ειδικό βιβλίο. 

15. Συντάσσει και εισηγείται την ψήφιση του ειδικού κα¬ 
νονισμού απονομής τιμητικών διακρίσεων της Κοινότη¬ 
τας. 

16. Οργανώνει τις διάφορες πνευματικές και πολιτιστι¬ 
κές εκδηλώσεις της Κοινότητας και μεριμνά για την προ¬ 
βολή και αξιοποίηση αυτών. 

17. Μεριμνά για την έγκαιρη ψήφιση των πιστώσεων 
που απαιτούνται για την πραγματοποίηση όλων των προα- 
ναφερομένων δραστηριοτήτων της Κοινότητας και εφό¬ 
σον κρίνετσι επωφελές διαχειρίζεται αυτές, σύμφωνα με 
τις διατάξεις του περί λογιστικού των Δήμων διατάγμα¬ 
τος. 

18. Ενεργεί κάθε τι που εξυπηρετεί και προάγει τη λει¬ 
τουργική σύνδεση της Κοινότητας με όλους τους Συλλογι¬ 
κού φορείς της Κοινότητας, (Σωματεία κάθε είδους. Συλ¬ 
λόγους, επαγγελματικές συντεχνίες, συνδικαλιστικές 
ενώσεις κ.λ.π.) με σκοπό την αξιοποίηση της συλλογικής 
συμμετοχής στον εντοπισμό, την αντιμετώπιση και επί¬ 
λυση των προβλημάτων που απασχολούν την Κοινότητα 
και τους κατοίκους της και ακόμη την παροχή βοήθειας 
και συμπαράστασης σ’ αυτούς για την επιτυχία του κοινω¬ 
φελή προορισμού τους. 

19. Τηρεί βιβλίο Σωματείων, Συλλόγων και Οργανώ¬ 
σεων, το οποίο απαραίτητα περιλαμβάνονται η διεύθυνση 
των γραφείων τους, το Προεδρείο και το Διοικητικό Συμ¬ 


βούλιο καθενός απ’ αυτά, καθώς και ο σκοπός της ίδρυ¬ 
σής τους, όπως αυτός αναφέρεται στην σχετική ιδρυτική 
τους απόφαση. 

20. Τηρεί ειδικό φάκελλο για κάθε σωματείο, Σύλλογο ή 
Οργάνωση, στον οποίο φυλλάσσονται αντίγραφο της ιδρυ¬ 
τικής τους απόφασης και όλα τα στοιχεία που ανάγονται 
στην εκλογή των μελών και του Προεδρείου του Διοικητι¬ 
κού τους Συμβουλίου. 

21. Μεριμνά για την έγκαιρη ψήφιση των πιστώσεων 
που πιθανώς να απαιτούνται για την ενίσχυσή τους από την 
Κοινότητα και εισηγείται στον Πρόεδρο τον ειδικό λόγο και 
το ανάλογο ύψος αυτών. 

Άρθρο 3 

ΑΝΤΙΠΡΟΕΔΡΟΣ - ΚΟΙΝΟΤΙΚΟΙ ΣΥΜΒΟΥΛΟΙ 

Οι αρμοδιότητες του Αντιπροέδρου ρυθμίζονται εκά- 
στοτε με αποφάσεις του Προέδρου κατ’ εφαρμογή του 
ισχύοντος Κώδικα Δήμων και Κοινοτήτων, καθώς και των 
Κοινοτικών Συμβούλων και των επιτροπών στις οποίες 
συμμετέχουν. 

Άρθρο 4 

ΔΙΕΥΘΥΝΤΗΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

1. Ασκεί τη διεύθυνση (εντολή - έλεχγο - εποπτεία - συ¬ 
ντονισμό - εφαρμογή) όλων των υπηρεσιών της Κοινότη¬ 
τας. Παρακολουθεί την άσκηση των αρμοδιοτήτων και των 
καθηκόντων τους, σε όλες τις βαθμίδες αυτών, καθώς 
αυτά ορίζονται σύμφωνα με τις γενικές διατάξεις του Νό¬ 
μου και τα όσα με λεπτομέρειες ορίζονται από τον παρό¬ 
ντα Οργανισμό και τις οικείες κανονιστικές αποφάσεις του 
Προέδρου. 

2. Πσραλαμβάνει την αλληλογραφία της Κοινότητας την 
οποία έχει αποσφραγίσει ο Πρόεδρος και την παραδίδει 
στο γραφείο διοικητικών υποθέσεων για πρωτοκόλληση 
και διανομή της στα τμήματα και στα γραφεία. 

3. Παρακολουθεί την ενδιφέρουσα τους Ο.Τ.Α. γενικό 
νομοθεσία, και νομολογία και ενημερώνει τις Κοινοτικές 
Υπηρεσίες και τον Πρόεδρο πάνω σ’ αυτές. 

4. Ενημερώνει για κάθε εισήγηση που γίνεται από όλα 
τα Τμήματα και Γραφεία στον Πρόεδρο. 

5. Ελέγχει όλα τα έγγραφα αυτών και μονογραφεί τα 
σχέδια που συντάσσουν μόνο οι Τμηματάρχες (όλα τα έγ¬ 
γραφα της Κοινότητας μηδέ εξαιρουμένων και των κατα¬ 
στάσεων συντάσσονται και μονογράφονται από τον καθ’ 
ύλην αρμόδιο υπάλληλο). 

6. Εισηγείται στον Πρόεδρο την λήψη των ενδεδειγμέ- 
νων μέτρων με σκοπό το συντονισμό των επί μέρους ενερ¬ 
γειών των Υπηρεσιών της Κοινότητας. 

7. Συνεργάζεται με τις Υπηρεσίες της Κοινότητας σε 
όσες περιπτώσεις τούτο επιβάλλεται για την προώθηση 
νομοθετημένων διαδικασιών όπως π.χ. πρόγραμμα εκτε¬ 
λεστέων έργων λογοδοσία κ.λ.π. και όσες θεωρείται ανα¬ 
γκαίο για την εύρυθμη λειτουργία τους γενικότερα. 

8. Ασκεί τις από τον Νόμο ή τις με εξουσιοδότηση ανατι¬ 
θέμενες σ’ αυτόν λοιπές αρμοδιότητες. 

9. Παρακολουθεί την πορεία των διαδικαστικών υποθέ¬ 
σεων της Κοινότητας σε συνεργασία με τις καθ’ ύλην αρ¬ 
μόδιες Υπηρεσίες της Κοινότητας. 

10. Μεριμνά για τον τυχόν επαναπροσδιορισμό των 
ορίων της διοικητικής περιφέρειας της Κοινότητας. 

11. Στην αποκλειστική δικαιοδοσία του υπάγονται 
ακόμη τα θέματα της Αυτοδιοίκησης, σε ότι αφορά τον 

Κώδικα της περί Δήμων και Κοινοτήτων Νομοθεσίας, την 
παροχή αρμοδιοτήτων στους Οργανισμούς Τοπικής Αυτο¬ 
διοίκησης, την αποκέντρωση, την περιφερειακή ανάπτυξη 
και γενικότερα σε ότι ανάγεται στην εξέλιξή της και τη λει¬ 
τουργία της. 

12. Παρακολουθεί τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα με 
σκοπό την αύξηση της αποδοτικότητας των Κοινοτικών 
Υπηρεσιών και την παροχή μεγαλύτερης και σωστότερης 
υπηρεσιακής προσφοράς προς του πολίτες. 

13. Επιμελείται την υλοποίηση των παρεχομένων νέων 
αρμοδιοτήτων στην Κοινότητα, σε πρώτο στάδιο, ουσια¬ 
στική βοήθεια και συμπαράσταση στις Υπηρεσίες της Κοι¬ 
νότητας στις οποίες και ανατίθεται. 

14. Κάτω από την παρούσα σύνθεση των Υπηρεσιών και 
του Προσωπικού της Κοινότητας, ως και τις ισχύουσες οι¬ 
κείες διατάξεις, καταρτίζει σε δεύτερο βαθμό τις εκθέ¬ 
σεις υπηρεσιακής ικανότητας του Προσωπικού της Κοινό¬ 
τητας. 

15. Μεριμνά για την καλλιέργεια πνεύματος συνεργα¬ 
σίας και εμπιστοσύνης στις μεταξύ των υπαλλήλων της 
Κοινότητας σχέσεις. 

16. Επιμελείται την διατήρηση ομαλών και αποδοτικών 
υπηρεσιακών σχέσεων ανάμεσα και τις με αυτόν συναλ¬ 
λασσόμενες Υπηρεσίες και Οργανισμούς. 

17. Επισημαίνει τις τυχόν παρατηρούμενες ατέλειες 
στην λειτουργία των Υπηρεσιών της Κοινότητας και ειση- 
γείται στον Πρόεδρο την επιβολή των κατά τη γνώμη του 
αναγκαίων μεταβολών και την έκδοση των απαραίτητων 
γραπτών οδηγιών. 

18. Σε συνεργασία με τους αρμόδιους παράγοντες και 
φορείς της Κοινότητας μεθοδεύει και εισηγείται συστή¬ 
ματα ενημέρωσης των κατοίκων, σχετικά με τις υποχρεώ¬ 
σεις που έχουν απέναντι στην Κοινότητα και την Πόλη 
τους αλλά και στα δικαιώματα που δημιουργούνται για λο¬ 
γαριασμό τους από τις ισχύουσες κάθε φορά διατάξεις του 
Ν. για τους Ο.Τ.Α. και από τα θεσπιζόμενα υπέρ αυτών μέ¬ 
τρα της Κοινοτικής Αρχής και των άλλων συναφών φορέων 
του Δημοσίου τομέα. 

19. Έχει την ευθύνη της εγκατάστασης των Υπηρεσιών 
στο Κοινοτικό Κατάστημα και της διαμόρφωσης των γρα¬ 
φείων μέσα σ’ αυτό. 

20. Ο Προϊστάμενος της Διεύθυνσης των Υπηρεσιών 
της Κοινότητας ασκεί τις από τις διατάξεις των άρθρων 
175 και μετά του Ν. 1188/81 «Περί καταστάσεως προσω¬ 
πικού των Ο.Τ.Α.» οριζόμενες πειθαρχικές δικαιοδο¬ 
σίες. 

21. Εισηγείται στον Πρόεδρο την τοποθέτηση, κατα¬ 
νομή, μετακίνηση, μετάταξη και όλες τις υπόλοιπες υπη¬ 
ρεσιακές μεταβολές στο προσωπικού της Κοινότητας. 

22. Ασκεί κάθε άλλη αρμοδιότητα που πηγάζει από τη 
γενικότερη αποστολή της, είτε αυτή δημιουργείται αυτο¬ 
δικαίως, κατά την άσκηση των καθηκόντων της Διεύθυν¬ 
σης, είτε της ανατίθεται από τον Πρόεδρο και το Κοινοτικό 
Συμβούλιο. 

Α. ΤΜΗΜΑΤΑ: 

Κάθε τμήμα έχει την ευθύνη για την νόμιμη, σωστή και 
αποδοτική λειτουργία των γραφείων που συγκροτούν 


κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το κα¬ 
θένα απ' αυτά. 

Ειδικότερα: 

1. Εισηγούνται ιεραρχικά τα θέματα της αρμοδιότητάς 
τους. 

2. Έχουν την ευθύνη για τον έλεγχο και τη θεώρηση 
όλων των εγγράφων των γραφείων της δικαιοδοσίας τους. 

3. Έχουν την φροντίδα και την ευθύνη για τη νόμιμη, 
έγκαιρη και σωστή διεκπεραίωση των υποθέσεων της αρ¬ 
μοδιότητάς τους. Για το σκοπό αυτό συνεργάζονται, βοη¬ 
θούν, συντονίζουν και κατευθύνουν τους υπαλλήλους που 
υπηρετούν μαζί τους για τη θεμελίωση των συναφών προς 
τις αρμοδιότητες αυτών ενεργειών της διοίκησης της Κοι¬ 
νότητας, σε σωστή και νόμιμη βάση, εξυπηρετούσα κατά 
κύριο λόγο τα συμφέροντα της Κοινότητας και των δημο¬ 
τών. 

4. Οι προϊστάμενοι αυτών συζητάνε και ανάλογα συμ¬ 
φωνούν ή όχι, τροποποιώντας ή και απορρϊπτοντας τις 
υπηρεσιακές εισηγήσεις των υπαλλήλων της δικαιοδοσίας 
τους με ενυπόγραφη πάντοτε σημείωσή τους στο σχέδιο 
των εγγράφων, με παράλληλη υποχρέωση, σε μιά τέτοια 
περίπτωση, έγκαιρης και αιτιολογημένης ενημέρωσης του 
Προέδρου. 

5. Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητά τους, είτε αυτές προέρχονται από την 
Κοινότητα, είτε αποτελούν παραγγελία ή παράκληση 
διαφόρων άλλων Αρχών. 

6. Μεριμνούν και εποπτεύουν τη γρήγορη και σωστή 
εξυπηρέτηση των πολιτών ή εκείνων που με κάποια υπεύ¬ 
θυνη ιδιότητα συναλλάσσονται με την Κοινότητα για λογα¬ 
ριασμό της Υπηρεσίας που εκπροσωπούν και επιλαμβάνο¬ 
νται δυσεπίλυτων θεμάτων παίρνοντας πρωτοβουλία για 
την υπέρ του πολίτη νόμιμη λύση τους. 

7. Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας του προσωπικού που υπάγεται διοικητικά 
στο Τμήμα τους. 

1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 
Α. ΓΡΑΦΕΙΟ ΔΙΟΙΚΗΤΙΚΩΝ ΥΠΟΘΕΣΕΩΝ 

α. ΓΡΑΜΜΑΤΕΙΑ ΚΟΙΝΟΤΙΚΟΥ ΣΥΜΒΟΥΛΙΟΥ 

1. Μεριμνά για την ενημέρωση των εκλεγόμενων Κοινο¬ 
τικών Συμβούλων σε σχέση με την ορκομωσία τους και την 
εγκατάστασή τους στην Κοινότητα. 

2. Συνεργάζεται με τον Πρόεδρο της Κοινότητας για τον 
καθορισμό των θεμάτων που συζητούνται στις συνεδριά¬ 
σεις του Κοινοτικού Συμβουλίου. 

3. Συγκεντρώνει τους φακέλλους των θεμάτων με τα 
απαρτίζοντα αυτά δικαιολογητικά καθώς και τις πάνω σ’ 
αυτά εισηγήσεις των εντεταλμένων διοικητικών οργάνων 
της Κοινότητας, τους οποίους θέτει υπόψη των ενδιαφε¬ 
ρομένων Κοινοτικών Συμβούλων για ενημέρωσή τους. 

4. Συντάσσει και κοινοποιεί με τον κλητήρα της Κοινό¬ 
τητας την ημερήσια διάταξη των προς συζήτηση θεμάτων 
του Κοινοτικού Συμβουλίου, σύμφωνα με τις διατάξεις του 
Δημοτικού και Κοινοτικού Κώδικα. 

5. Τηρεί τα πρακτικά των συνεδριάσεων του Κοινοτικού 
Συμβουλίου καταχωρώντας τα, καθώς και τις αποφάσεις 
που παίρνονται, στο ειδικό βιβλίο. Εφ’ όσον τα πρακτικά 
καταρτίζονται με τη χρήση μαγνητοφωνικής συσκευής, 

τηρεί με κανονική σειρά, αρίθμηση και θεώρηση, τα φύλλα 
χάρτου, στα οποία περιέχονται τα απσμαγνητοφωνημένα 
κείμενα τα οποία και βιβλιοδετεί στο τέλος κάθε χρόνου. 

6. Τηρεί και διαφυλάσσει, από απώλεια ή φθορά, τα 
πρακτικά και τις αποφάσεις του Κοινοτικού Συμβουλίου σε 
ειδικό αρχείο για την ασφάλεια του οποίου είναι υπεύ¬ 
θυνο. 

7. Φροντίζει για την υπογραφή και την επικύρωση με τον 
τρόπο που προβλέπεται από τον ειδικό κανονισμό, των 
πρακτικώντου Κοινοτικού Συμβουλίου από τα μέλη του. 

8. Έχει κατά κύριο λόγο την αρμοδιότητα, τηρουμένης 
και της προβλεπόμενης διαδικασίας, να ασκεί με ένα των 
υπαλλήλων του τα καθήκοντα του Γραμματέα του Κοινοτι¬ 
κού Συμβουλίου, εφ’ όσον η αρμοδιότητα αυτή δεν ασκεί¬ 
ται από το Διευθυντή της Κοινότητας. 

9. Παρέχει προς τα μέλη του Κοινοτικού Συμβουλίου και 
κατά την συνεδρίαση αλλά και εκτός αυτής πληροφορίες 
σχετικά με τους κανόνες που διέπουν τη λειτουργία των 
οργάνων στα οποία ανήκουν. 

10. Μεριμνά για τη δημοσίευση των αποφάσεων που 
παίρνονται, με τον τρόπο που ορίζεται κάθε φορά και ανά¬ 
λογα με την περίπτωση από το Δημοτικό και Κοινοτικό 
Κώδικα και από άλλες σχετικές διατάξεις. 

11. Υποβάλλει αντίγραφα των αποφάσεων στην αρμό¬ 
δια για τον έλεγχο αυτών Διοικητική αρχή. 

12. Ενημερώνει ανελλιπώς το τηρούμενο από αυτό ευ¬ 
ρετήριο των αποφάσεων του Κοινοτικού Συμβουλίου και 
παρακολουθεί την έκβαση της διοικητικής τελείωσής 
τους. 

13. Κοινοποιεί τις αποφάσεις του Κοινοτικού Συμβου¬ 
λίου καθώς και τα κυρωτικά αυτών έγγραφα της αρμόδιας 
Διοικητικής Αρχής στις αρμόδιες για την εκτέλεσή τους 
υπηρεσίες της Κοινότητας. 

14. Εκδίδει αντίγραφα των αποφάσεων του Κοινοτικού 
Συμβουλίου και επικυρώνει ύστερα από ειδική προς τούτο 
εξουσιοδότηση του Προέδρου μόνο αν πρόκειται να χρη¬ 
σιμοποιηθούν για την εξυπηρέτηση της υπηρεσίας. 

15. Τηρεί βιβλίο των ερωτήσεων και επερωτήσεων που 
καταθέτουν τα μέλη του Κοινοτικού Συμβουλίου στον 
Πρόεδρο. 

16. Τηρεί επίσης βιβλίο των επιτροπών που συγκροτού¬ 
νται από το Κοινοτικό Συμβούλιο. 

17. Διαβιβάζει σε αυτές τους φακέλλους των θεμάτων 
που παραπέμπονται για μελέτη και επιμελείται, συνεργα- 
ζόμενο με τα μέλη αυτών, για την λειτουργία τους. 

18. Τηρεί τα πρακτικά των συνεδριάσεών τους. Συντάσ¬ 
σει τα οριστικά κείμενα των προτάσεων και των γνωμοδο¬ 
τήσεων αυτών, εκτός αν η ευθύνη αυτή αναλαμβάνεται 
από τα μέλη τους και συνεργάζεται με τον Πρόεδρο για 
την εισαγωγή τους προς συζήτηση στο Κοινοτικό Συμβού¬ 
λιο. 

19. Φροντίζει για τη λειτουργικότητα και την ευπρεπή 
εμφάνιση της αίθουσας συνεδριάσεων του Κοινοτικού 
Συμβουλίου, ιδιαίτερα κατά το χρόνο της πραγματοποίη¬ 
σης των συνεδριάσεών τους, εξασφαλίζοντας τις κατάλ¬ 
ληλες για την πρακολούθησή τους από το κοινό. 

20. Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Κοινοτικού Συμβουλίου. 

β. Ως προς το Πρωτόκολλο, τη διεκπεραίωση και το Αρ- 
χείο. 

1. Χαρακτηρίζει με τα στοιχεία των φακέλλων του αρ¬ 
χείου, πρωτοκολλεί, διεκπεραιώνει και αρχειοθετεί την 


αλληλογραφία που του παραδίνεται από τον Διευθυντή 
των Υπηρεσιών. 

2. Στην έννοια του όρου «διεκπεραιώνει» περιλαμβάνε¬ 
ται και η υποχρέωση παράδοσης των διαφόρων εγγράφων 
στα αρμόδια γραφεία για ενέργεια, μαζί με τα σχετικά 
τους, όπου αυτά αφορούν τρέχουσες ή σε εκκρεμότητα 
υποθέσεις της Κοινότητας. 

3. Αναθέτει στον κλητήρα την παράδοση της αποστελ- 
λόμενης αλληλογραφίας της Κοινότητας στο Ταχυδρο¬ 
μείο ή την επίδοση διαφόρων εγγράφων στους ενδιαφε- 
ρόμενους γι’ αυτά, μέσα και έξω από τη δημοτική περι¬ 
φέρεια, την εντολή όμως για την μετακίνησή του την παίρ¬ 
νει τελικά από τον Προϊστάμενο του Τμήματος. 

4. Μεριμνά για την επίδοση στους δημότες ή κατοίκους 
γενικότερα της πόλης εγγράφων ή ανακοινώσεων που 
διαβιβάζονται γι’ αυτό το σκοπό στην Κοινότητα από μέ¬ 
ρους Δημοσίων Αρχών ή άλλων Ο.Τ.Α. 

5. Προβαίνει στην ανάρτηση στο πλαίσιο των δημοσίων 
ανακοινώσεων όλων γενικά για το σκοπό αυτό επιδιδόμε¬ 
νων στην Κοινότητα αποφάσεων, κλήσεων, προγραμμά- 
τωνκ.λ.π. με την υποχρέωση έγκαιρης συλλογής αυτών σε 
εύλογο χρόνο, αρχειοθέτησής τους και καταστροφής 
τους, τηρουμένης προς τούτο της καθορισμένης διαδικα¬ 
σίας. 

6. Έχει την ευθύνη της διαφύλαξης και διασφάλισης 
των αρχείων της Κοινότητας, την πολύ καλή διατήρηση 
των οποίων φροντίζει με ιδιαίτερη επιμέλεια. 

7. Εκδίδει και υπογράφει, εφ’ όσον περί αυτού υπάρχει 
η συναίνεση του Προέδρου τα αιτούμενα αντίγραφα εγ¬ 
γράφων στοιχεία που φυλάσσονται στο γενικό αρχείο της 
Κοινότητας. 

8. Εφ’ όσον τα διεκπερσιούμενα έγγραφα αφορούν 
υποθέσεις των οποίων οι φάκελλοι τηρούνται από τα επί 
μέρους γραφεία που τις χειρίζονται, τα σχέδια αυτών πα- 
ραδίδονται στα γραφεία αυτά ευθύς μετά τη διεκπεραί¬ 
ωση των πρωτοτύπων. 

9. Τηρεί, φυλάσσει και χειρίζεται υπέυθυνα την στρογ¬ 
γυλή σφραγίδα της Κοινότητας. 

10. Τηρεί, συντηρεί και ενημερώνει την εσωτερική βι¬ 
βλιοθήκη της Κοινότητας. 

11. Στο γραφείο αυτό δακτυλογραφούνται όλα τα έγ¬ 
γραφα της Κοινότητας. Με απόφαση του Προέδρου της 
δουλειά αυτή, για κάθε τμήμα ή Γραφείο χωριστά, είναι 
δυνατό να ανατίθεται σε συγκεκριμένο υπάλληλο που 
διοικητικά ανήκει σ’ αυτό. 

12. Επίσης στην αρμοδιότητα του Γ ραφείου υπάγεται η 
ευθύνη για την χρήση και διαφύλαξη των φωτοτυπικών μη¬ 
χανημάτων, των πολυγράφων και όλων των μηχανικών ερ¬ 
γαλείων που χρησιμεύουν γενικά στην διεκπεραίωση των 
υπηρεσιακών εγγράφων της Κοινότητας. 

13. Παίρνει τα ενδεικνυόμενα μέτρα ασφαλείας για το 
Κοινοτικό Κατάστημα. 

14. Μεριμνά για την καθαριότητα και την τάξη στο Κοι¬ 
νοτικό Κατάστημα. 

15. Έχει την ευθύνη για κάθε θέμα που σχετίζεται με 
την πολιτική άμυνα και τις καταστάσεις εκτάκτου ανά¬ 
γκης. 

γ. Ως προς τα Ειδικά Προγράμματα. 

1. Μεριμνά για την εφαρμογή των ειδικών προγραμμά¬ 
των, πολιτιστικών, αθλητικών, λαϊκής επιμόρφωσης κ.λ.π. 

2. Ενεργεί για την εξασφάλιση των απαραίτητων χώρων, 
όπου τούτο κρϊνεται αναγκαίο για τη στέγαση των συνα¬ 
φών δραστηριοτήτων και εφαρμόζει τις νόμιμες διαδικα¬ 
σίες για τις τυχόν αναγκαίες μισθώσεις. 

3. Συνεννοείται με τους αρμόδιους φορείς του Δημο¬ 
σίου Τομέα για την καλύτερη λειτουργία τους και την επί¬ 
τευξη του προορισμού τους. 

4. Ενημερώνει τον Προδεδρο πάνω στα προβλήματα 
που υπάρχουν ή που δημιουργούνται στην εφαρμογή των 
ως άνω προγραμμάτων και εισηγείται τις προς το συμφέ¬ 
ρον της Κοινότητας και του σκοπού των προγραμμάτων τις 
ενδεδειγμένες λύσεις. 

5. Τηρεί ειδικό αρχείο με ότι αφορά τα προγράμματα και 
τα πρόσωπα εξυπηρέτησής τους. 

6. Μεριμνά για τον εξοπλισμό των χρησιμοποιούμενων 
χώρων με τα απαραίτητα έπιπλα, είδη, σκεύη και όργανα 
καθώς με το αναγκαίο υλικό για την απρόσκοπτη λειτουρ¬ 
γία και ενεργεί τις γιά το σκοπό αυτό απαραίτητες προμή- 
θειες. 

7. Εισηγείται εγκαίρως την ψήφιση των αναγκαίων πι¬ 
στώσεων του προϋπολογισμού για την εξυπηρέτηση του 
άνω σκοπού (παροχές και δαπάνες). 

8. Μεριμνά γιά την πρόσληψη του απαραίτητου ειδικού 
προσωπικού και τη σύναψη των μετ' αυτού εργασιακών 
συμβάσεων, εφόσον αυτό εμπίπτει στην αρμοδιότητα της 
Κοινότητας. 

9. Μεριμνά γιά την έγκαιρη καταβολή των μισθωμάτων 
και των αποδοχών του προσωπικού που προσλαμβάνε¬ 
ται. 

10. Επίσης, μεριμνά γιά την εξασφάλιση απρόσκοπτων 
συνθηκών λειτουργίας των προγραμμάτων στους χώρους 
εφαρμογής τους (καθαριότητα, φωτισμός, ελαιοχρωματι¬ 
σμός κ.λ.π.), σε όσες περιπτώσεις αυτά δεν είναι ενταγ- 
μένα σε γενικότερα προγράμματα άλλων Υπηρεσιών του 
Δημοσίου Τομέα. 

11. Συνεννοείται με τα αρμόδια όργανα (π.χ. Διευθυ¬ 
ντές σχολείων) για την παραχώρηση των αναγκαίων αιθου¬ 
σών και την εξασφάλιση της απρόσκοπτης χρήσης τους. 

12. Μεριμνά γιά τη σύσταση και λειτουργία τυχόν προ- 
βλεπομένων επιτροπών. 

13. Μεριμνά για την γνωστοποίηση των προγραμμάτων 
στους κατοίκους της Κοινότητας και ενεργεί τις εγγραφές 
των ενδιαφερομένων σε αυτά. 

14. Φροντίζει γιά την πραγματοποίηση επιχορηγήσεων 
προς την Κοινότητα από μέρους των αρμοδίων φορέων 
του Δημοσίου. 

15. Συνεργάζεται με την αρμόδια Υπηρεσία της Νομαρ¬ 
χίας και με οποιαδήποτε άλλη ειδική υπηρεσία, αναπτύσ¬ 
σοντας τις προτάσεις της Κοινότητας γιά τον καλύτερο 
προγραμματισμό των ως άνω προγραμμάτων. 

16. Φροντίζει γενικά γιά την αξιοποίηση του θεσμού των 
ειδικών προγραμμάτων στην Κοινότητα με σκοπό την πα¬ 
ροχή προς τους Δημότες πλήρους συμπαράστασης και 
παροχής εφοδίων γιά την καλυτέρευση των συνθηκών δια¬ 
βίωσής τους. 

δ. ΜΗΧΑΝΟΡΓΑΝΩΣΗ Η/Υ 

1. Έχει την ευθύνη της μηχανοργάνωσης και μηχανο¬ 
γράφησης όλων των Υπηρεσιών της Κοινότητας. 

2. Εφαρμόζει τις αρχές της πληροφορικής και εφαρμο¬ 
γές αυτής στη λειτουργία όλων των Υπηρεσιών της Κοινό¬ 
τητας. 

ε. Ως προς την κοινωνική Πρόνοια 

1. Έχει την ευθύνη εφαρμογής προγραμμάτων κοινωνι¬ 
κών παροχών από την Κοινότητα. 

2. Η εφαρμογή των προγραμμάτων αυτών γίνεται σε 3 
ουσιαστικά επίπεδα (όπως και οι τομές εφαρμογής της 
κοινωνικής εργασίας). 

α. Σε επίπεδο ατομικής εξυπηρέτησης. 


Αφορά τη βοήθεια και προσπάθεια αντιμετώπισης προ¬ 
σωπικών ή οικογενειακών προβλημάτων Δημοτών - Κα¬ 
τοίκων. Προς τούΐο, αναπτύσσεται συνεργασία με συνα¬ 
φείς επιστημονικές ειδικότητες (ψυχιάτρους, ψυχολό¬ 
γους, παιδαγωγούς κ.λ.π.) και με Αρχές ή Υπηρεσίες του 
Δημοσίου, αλλά και του Ιδιωτικού Τομέα που έχουν σχέση 
με το συγκεκριμένο πρόβλημα και αρμοδιότητα (τυπική ή 
ουσιαστική) για τη λύση του ή την αντιμετώπισή του. 

β. Σε επίπεδο ομάδας. 

Αφορά τη δημιουργία ομάδων ατόμων με ειδικές ανά¬ 
γκες ή συναφή προβλήματα. Οι ομάδες αυτές μπορούν να 
λειτουργούν σε συγκεκριμένο κοινό χώρο και χρόνο. Κα¬ 
ταβάλλεται, μέσα από τον τρόπο αυτό, προσπάθεια κοινω¬ 
νικοποίησης των ατόμων αυτών και γενικότερης ή από πε¬ 
ρισσότερες πλευρές αντιμετώπιση ειδικών προβλημάτων 
με σκοπό την κάλυψη συκγεκριμένων αναγκών. 

στ. Σε επίπεδο Κοινότητας. 

Αφορά την τήρηση στατιστικών στοιχείων για τις συνα¬ 
φείς ανάγκες των κατοίκων ώστε να ενημερώνεται η Διοί¬ 
κηση της Κοινότητας γιό την χάραξη της Κοινωνικής Πολι¬ 
τικής αυτού. 

3. Διοργανώνει εκδηλώσεις και προγράμματα σε συνερ¬ 
γασία με τοπικούς ή άλλους φορείς και το Πολιτιστικό κέ¬ 
ντρο της Κοινότητας με σκοπό την ενημέρωση των κατοί¬ 
κων σε θέματα κοινωνικού προβληματισμού. 

4. Τηρεί άμεση επαφή και συνεργάζεται συστηματικά 
με όλες τις κοινωνικές Υπηρεσίες που λειτουργούν στην 
ευρύτερη περιοχή ή και στο Κέντρο ακόμη (Ιατροπαιδαγω- 
γικό Κέντρο, Δημόσια Νοσοκομεία. Ιδιωτικές Κλινικές, 
ΙΚΑ, ΟΑΕΔ, Βρεφονηπιακούς και Παιδικούς Σταθμούς 
κ.λ.π.) γιά την εξυπηρέτηση της απώτερης αποστολής 
του. 

5. Σε συνεργασία με την διοίκηση της Κοινότητας ενερ¬ 
γεί γιά τη δημιουργία νέων τομέων κοινωνικής δράσης, σε 
τοπικό πάντα επίπεδο, σε θέματα υγιεινής και κοινωνικού 
σχεδιασμού. 

6. Συνεργάζεται παράλληλα με τις αρμόδιες υπηρεσίες 
της Κοινότητας, κυρίως όταν πρόκειται γιά θέματα που 
έχουν σχέση με σχολεία, με Παιδικούς Σταθμούς, με την 
αστική κατάσταση των κατοίκων - δημοτών, με τη δη¬ 
μιουργία κατάλληλων συνθηκών ρυμοτομίας και περιβάλ¬ 
λοντος κ.λ.π., ώστε ο προγραμματισμός και η λειτουργία 
των κατασκευαζόμενων εγκαταστάσεων να ανταποκρίνο- 
νται στις γενικότερες αλλά και ειδικότερες ανάγκες των 
εξυπηρετουμένων (παιδιά, υπερήλικες, εργαζόμενοι). 

7. Τηρεί και ενημερώνει καταστάσεις και ειδικούς φσ- 
κέλλους με τα άτομα ή τις οικογένεις που αντιμετωπίζουν 
προβλήματα και έχουν ανάγκη ιδιαίτερης κοινωνικής φρο¬ 
ντίδας. 

8. Εισηγείται απ’ ευθείας στον Πρόεδρο τις περιπτώ¬ 
σεις που η Κοινότητα άμεσα ή έμεσσ, πρέπει να ενεργήσει 
γιά την εξ ιδίων παροχή βοήθειας σε χρήμα, αε φάρμακα, 
σε ρούχα, ή άλλα παρόμοια είδη, γιά την οποία θα απαιτη¬ 
θεί διαδικασία οικονομικής επιβάρυνσής του. 

9. Ενεργεί, παγίως εξουσιοδοτημένο από τον Πρόεδρο, 
προς κάθε κατεύθυνση γιά την επίλυση των προβλημάτων 
που απασχολούν τα άτομα των πιό πάνω κατηγοριών. 

10. Ενημερώνει τις αρμόδιες Αρχές γιά τα προγράμματα 
κοινωνικής πολιτικής της Κοινότητας και επιδιώκει την 
ενίσχυση και συμπαράστασή τους στην υλοποίηση αυτών. 

11. Οργανώνει εκ μέρους της Κοινότητας εκδηλώσεις 
αιμοδοσίας στα πλαίσια λειτουργίας της Κοινοτικής Τρά- 
πεζας αίματος. Παρέχει τη βοήθειά του και συμπαρίσταται 

ενεργά σε κάθε άλλη κίνηση προσφοράς και συγκέντρω¬ 
σης αίματος. 

12. Οι υποθέσεις που ανάγονται σε προσωπικά ή οικο¬ 
γενειακά ζητήματα αναξιοπαθούντων γενικά ατόμων θεω¬ 
ρούνται εμπιστευτικές. Γι’ αυτό ο υπάλληλος που τις χειρί¬ 
ζεται στο μέτρο της αρμοδιότητάς του δεσμεύεται και 
μέσα και έξω από την Υπηρεσία του με το απόρρητο αυ¬ 
τών. 

δ. Ως προς την Εκπαίδευση και τον Αθλητισμό. 

1. Μεριμνά γιά τη συγκρότηση, λειτουργία και γενικά γιά 
την υποστήριξη του έργου των Σχολικών Επιτροπών ή των 
αρμοδίων που είναι επιφορτισμένοι με τη λειτουργία των 
σχολικών μονάδων. 

2. Ενημερώνει το Διευθυντή και τον Πρόεδο γιά κάθε 
σχετικό θέμα και εισηγείται σχετικά. 

3. Υποβοηθά το έργο της Κοινότητας στον Αθλητισμό 
με τα Αθλητικά Σωματεία. 

Β. ΓΡΑΦΕΙΟ ΚΑΤΑΣΤΑΣΗΣ ΔΗΜΟΤΩΝ 

1. Είναι υπεύθυνο γιά τη διατήρηση των μητρώων, των 
στρατολογικών πινάκων και των δημοτολογίων, σε καλή 
κατάσταση και τη διασφάλισή τους από απώλεια ή φθορά. 

2. Ενεργεί τις προβλεπόμενες από το νόμο διαδικασίες 
γιά την εγγραφή των κατοίκων στα δημοτολόγια της Κοι¬ 
νότητας, καθώς και την καταχώρηση σ' αυτά των οιωνδή- 
ποτε μεταβολών λόγω γέννησης, γάμου, θανάτου, αλλα¬ 
γής επωνύμου, προσθήκης πατρωνύμου, μητρωνύμου, 
κυρίου ονόματος και των άλλων στοιχείων. 

3. Τηρεί και ενημερώνει ανελλιπώς οικογενειακές κα- 
τρέλλες δημοτολογίου. 

4. Εκδίδει και χορηγεί μικρές καρτέλλες με τον αριθμό 
της οικογενειακής μερίδας και το τηλέφωνο της Υπηρε¬ 
σίας γιά την εξυπηρέτηση των δημοτών σε δεδομένη 
στιγμή. 

5. Ενεργεί τις προβλεπόμενες διαδικασίες γιά την εγ¬ 
γραφή αδήλωτων, την εξακρίβωση της ιθαγένειας αυτών 
καθώς και τη διόρθωση των κάθε είδους εσφαλμένων εγ¬ 
γράφων στα δημοτολόγια και τα μητρώα αρρένων. 

6. Προσυπογράφει διά των αρμοδίων υπαλλήλων όλα τα 
εκδιδόμενα πιστοποιητικά, τις αποφάσεις του Προέδρου 
επί των εγγράφων ή μεταβολών στα δημοτολόγια καθώς 
και την υπηρεσιακή αλληλογραφία που διεξάγεται απ' 
αυτό. 

7. Τηρεί γιά κάθε οικογένεια ιδιαίτερο φάκελλο με τα 
σχετικά δικαιολογητικά και αρχείο γιά τις εγγραφές ή με¬ 
ταβολές στα δημοτολόγια. 

8. Εκδίδει τα πιστοποιητικά ατομικής, οικογενειακής και 
περιουσιακής κατάστασης και ταυτοπροσωπίας των δη μο- 
τών. 

9. Επιμελείται την εφαρμογή των σχετικών με τους δη¬ 
μότες διατάξεων του Κώδικα Δήμων και κοινοτήτων και 
του κώδικα Ελληνικής Ιθαγένειας. 

10. Καταρτίζει ετησίως τα μητρώο αρρένων, τα ενημε¬ 
ρώνει και τηρεί αρχείο των αποφάσεων περί των μεταβο¬ 
λών που επέρχονται σ’ αυτά. 

11. Καταρτίζει του στρατολογικούς πίνακες. 

12. Μεριμνά για την ενημέρωση των υποχρέων όσον 
αφορά τις στρατολογικές τους υποχρεώσεις γενικώς. 

13. Εκδίδει τα απαιτούμενα πιστοποιητικά για την απαλ- 
λγή, όσων δικαιούνται, από τις στρατιωτικές τους υποχρε¬ 
ώσεις. 

14. Εκδίδει τα αναγκαία πιστοποιητικά για την εισαγωγή 
των όσων ενδιαφέροντα! στις διάφορες στρατιωτικές σχο¬ 
λές. 


15. Συντάσσει και τηρεί τα μητρώα διαφόρων απογρα- 
φών στρατολογικού ενδιαφέροντος. 

16. Εκτελεί τις ανατιθέμενες στην Κοινότητα εργασίες 
σχετικά με τη γενική απογραφή του πληθυσμού. 

17. Ενεργεί την αλληλογραφία με όλους τους Δήμους 
και τις Κοινότητες ή άλλες αρμόδιες Αρχές, σε όλη την 
επικράτεια, σε όσες περιπτώσεις τούτο θεωρείται ανα¬ 
γκαίο, για τη συγκέντρωση, των δικαιολογητικών που 
απαιτούνται για μεταδημότευση ή άλλη μεταβολή στα τη¬ 
ρούμενα απ’ αυτό βιβλία. 

ε. Στον τομέα των Εκλογών. 

1. Εκτελεί τα καθήκοντα που ανατίθενται στην Κοινό¬ 
τητα από τους εκλογικούς νόμους, καθώς και τις υποχρε¬ 
ώσεις αυτού, ως οργάνου της Κρατικής Διοίκησης. 

2. Συμμετέχει στις διαδικασίες αναθεώρησης των εκλο¬ 
γικών καταλόγων στο βαθμό που επιβάλλουν οι κατά το 
νόμο αρμοδιότητες του. 

3. Τηρεί τους εκλογικούς καταλόγους της Κοινότητας 
και εκδίδει τα σχετικά πιστοποιητικά για την εγγραφή σ' 
αυτούς νέων εκλογέων. 

4. Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια Αρχή και μετά την επι¬ 
στροφή τους τα παραδίδει στους δικαιούχους εκλογείς. 

5. Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών και Δημοτικών 
Εκλογών, καθώς αυτές προβλέπονται από την ισχύουσα, 
κάθε φορά, εκλογική νομοθεσία. 

στ. Όταν αφορά το Ληξιαρχείο. 

1. Μεριμνά για την προμήθεια, τη θεώρηση και την 
υπεύθυνη τήρηση των ληξιαρχικών βιβλίων. 

2. Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γόμων και θανά¬ 
των. 

3. Συντάσσει - καταχωρεί στο προβλεπόμενο από το 
νόμο βιβλίο τις εκθέσεις βαπτίσεων, ονοματοθεσίας, δια¬ 
ζυγίων, μεταβολής θρησκεύματος, αναγνώρισης ή αποκή¬ 
ρυξης τέκνων κ.λ.π. εφ’ όσον τα γεγονότα αυτά συνέβη- 
σαν στην περιφέρεια του Ληξιαρχείου και δεν υπάρχει στα 
αντίστοιχα βιβλία αυτού συντογμένη ληξιαρχική πράξη, 
στο περιθώριο της οποίας θα έπρεπε σ’ αυτή την περί¬ 
πτωση να καταχωρηθεί η μεταβολή. 

4. Ανακοινώνει τις γεννήσεις, τις βαπτίσεις, τους γό¬ 
μους, τους θανάτους και γενικά τις μεταβολές της προσω¬ 
πικής κατάστασης των φυσικών προσώπων, που συμβαί¬ 
νουν στην περιφέρεια του Ληξιαρχείου, α) στην δική μας 
Κοινότητα, αν τα παραπάνω γεγονότα αφορούν σε πρό¬ 
σωπα γραμμένα στα δημοτολόγιά της ή στα μητρώα της 
και στα τέκνα αυτών, και β) στους άλλους Δήμους ή Κοινό¬ 
τητες αν τα γεγονότα αφορούν ετεροδημότες ή τα τέκνα 
αυτών. 

5. Αποστέλλει αντίγραφα των συντασσομένων εκθέ¬ 
σεων βαπτίσεων και μεταβολής ή προσθήκης στοιχείων 
ληξιαρχικών πράξεων στα Ληξιαρχεία στα οποία βρίσκο¬ 
νται συνταγμένες οι οικείες ληξιαρχικές πράξεις. 

6. Αποστέλλει αντίγραφα των ληξιαρχικών πράξεων 
γεννήσεων αρρένων τέκνων στους Δήμους ή στις Κοινό¬ 
τητες που έχουν τη μόνιμη κατοικία τους οι γονείς τους. 

7. Συντάσσει ατομικά δελτία θανάτων για την Οικονο¬ 
μική Εφορεία καθώς και δελτία γεννήσεων, γόμων και θα¬ 
νάτων για την Εθνική Στατιστική Υπηρεσία. 

8. Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημοσίων 
εγγράφων που υπάρχουν στα αρχεία του. 

9. Διεξάγει την υπηρεσιακή αλληλογραφία σε όλα τα θέ¬ 
ματα της αρμόδιότητός του που περνιέται σε δικό του 
πρωτόκολλο. Τηρεί το σχετικό αρχείο αυτής. Μεριμνό για 
την επιθεώρηση των ληξιαρχικών βιβλίων από το αρμόδιο 
δικαστικό όργανο και τηρεί ειδικό φάκελλο των δελτίων 
επιθεώρησης. 

10. Γενικά ενεργεί σύμφωνα με την ισχύουσα κάθε 
φορά νομοθεσία «περί ληξιαρχικών πράξεων». 

11.0 ασκών τα καθήκοντα του Ληξιάρχου Κοινοτικός 
υπάλληλος μπορεί, τηρουμένης της νόμιμης διαδικασίας, 
να κάνει χρήση των διατάξεων,του άρθρου 106 του Ν. 
1188/81 «Περί καταστάσεως των Δημοτικών και Κοινοτι¬ 
κών υπαλλήλων». 

12. Το γραφείο του Ληξιαρχείου ενεργεί τη διαδικασία 
και συμβάλλει στην τέλεση των πολιτικών γόμων. 

13. Η υπηρεσία του Ληξιαρχείου διεξάγεται με την 
άμεση και υπεύθυνη καθοδήγηση του Προϊσταμένου αυ¬ 
τής (Ληξιάρχου). 

Γ. ΓΡΑΦΕΙΟ ΠΡΟΣΩΠΙΙΚΟΥ 

1. Σε συνεργασία με τον προϊστάμενο του Τμήματος συ¬ 
ντάσσει τον Οργανισμό Εσωτερικής Υπηρεσίας και ειση- 
γείται ιεραρχικά τις τροποποιήσεις καθώς και τις προσαρ¬ 
μογές αυτού στις ισχύουσες κάθε φορά σχετικές διατά¬ 
ξεις. 

2. Ενεργεί τις διαδικασίες για τις προσλήψεις όλου του 
προσωπικού της Κοινότητας. 

3. Διεξάγει όλες τις υπηρεσιακές υποθέσεις που αφο¬ 
ρούν στα θέματα του τακτικού και του με σχέση εργασίας 
Ιδιωτικού Δικαίου προσωπικού της Κοινότητας π.χ. μετα¬ 
βολές στην υπηρεσιακή του κατάσταση (προαγωγές, 
εντάξεις, επανεντάξεις, μετατάξεις, μετακινήσεις, απο¬ 
σπάσεις, μεταθέσεις, μονιμοποιήσεις, αναγνώριση προϋ¬ 
ποθέσεων για οικονομικές παροχές, χορήγηση αδειών, 
εφαρμογή του πειθαρχικού δικαίου, τακτοποίηση ασφαλι¬ 
στικών ζητημάτων γενικώς, λύση υπαλληλικής ή οποιοσ¬ 
δήποτε σχέσης εργασίας γενικότερα κλπ.) κοινοποιώντας 
τις εκδιδόμενες διοικητικές πράξεις στα αρμόδια όργανα 
και υπηρεσίες. 

4. Τηρεί ενημερωμένους ατομικούς φακέλλους (για το 
με σχέση εργασίας ιδιωτικού δικαίου προσωπικό). 

Τους ατομικούς υπηρεσιακούς φακέλλους για το με 
σχέση Δημοσίου Δικαίου προσωπικό της Κοινότητας τηρεί 
και ενημερώνει ο Προϊστάμενος του Τμήματος - Διοικητι¬ 
κών Υποθέσεων. 

5. Τηρεί μητρώα των τακτικών υπαλλήλων και του προ¬ 
σωπικού με σχέση εργασίας Ιδιωτικού Δικαίου. 

6. Τηρεί διαρκώς ενημερωμένο πίνακα που εμφανίζει 
την οργανική διάρθρωση των υπηρεσιών της Κοινότητας 
και την κατανομή του προσωπικού στις αντίστοιχες θέ¬ 
σεις. 

7. Συντάσσει τους πίνακες αρχαιότητας των υπαλλήλων 
ή άλλους παρεμφερείς πίνακες εφ’ όσον συντρέχει τέτοια 
περίπτωση. 

8. Συντάσσει τα απαιτοϋμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται στις 
αναγκαίες, για την απονομή της σύνταξης και του μηνιαίου 
ισοβίου βοηθήματος του ΤΑΔΚΥ στους τακτικούς υπαλλή¬ 
λους της Κοινότητας. 

9. Μεριμνά για την εφαρμογή των διατάξεων που αφο¬ 
ρούν στην υπηρεσιακή κατάσταση του εν ενεργεία προ¬ 
σωπικού (τακτικού και με σχέση εργασίας Ιδιωτικού Δι¬ 
καίου). 

10. Ανακοινώνει στο προσωπικό τις εγκύκλιες διαταγές 


και αποφάσεις του Προέδρου τις σναφερόμενες στην κα¬ 
τάσταση του προσωπικού και στη λειτουργία των υπηρε¬ 
σιών. 

ίΐ. Ανακοινώνει στο προσωπικό το ισχύον κάθε φορά 
ωράριο εργασίας και επιβλέπει με προσωπική του ευθύνη 
την ακριβή τήρησή του. 

12. Γνωστοποιεί στους υπαλλήλους και το εργατοτε- 
χνικό προσωπικό της Κοινότητας τις ανατιθέμενες σ’ αυ¬ 
τούς υπηρεσίες σε τυχόν μη εργάσιμες ημέρες. 

13. Συντάσσει μισθοδοτικές καταστάσεις για όλο το 
προσωπικό με βάση παραστατικά στοιχεία που παίρνει για 
μεν το υπαλληλικό προσωπικό από το τηρούμενο βιβλίο 
παρουσίας, για το εργατοτεχνικό προσωπικό επίσης από 
καταστάσεις που συντάσσει το αρμόδιο γραφείο της Τε¬ 
χνικής Υπηρεσίας βασιζόμενες στις κάρτες παρουσίας 
του χρησιμοποιουμένου ωρολογίου. 

14. Μεριμνά για την τακτική και την έγκαιρη πληρωμή των 
κάθε είδους αποδοχών του προσωπικού της Κοινότητας. 

15. Επιμελείται τη διαδικασία παρακράτησης και από¬ 
δοσης των υπέρ τρίτων κρατήσεων και ασφαλιστικών ει¬ 
σφορών επί της μισθοδοσίας του προσωπικού, της ενημέ¬ 
ρωσης των ασφαλιστικών βιβλιαρίων κλπ. 

16. Επιμελείται τη διαδικασία για την παρακράτηση και από¬ 
δοση των επιβαλλομένων στο προσωπικό προστίμων. 

17. Προμηθεύεται και επικολλά τα ένσημα του ΙΚΑ οτα 
βιβλιάρια των ασφαλισμένων εργατών και υπαλλήλων εφ’ 
όσον συντρέχει τέτοια περίπτωση. 

18. Επιμελείται κάθε τι που ανάγεται στη σύνταξη των 
εκθέσεων υπηρεσιακής ικανότητας του υπαλληλικού και 
εργατοτεχνικού προσωπικού της Κοινότητας γενικώς και 
επιλαμβάνεται την αρχειακή ταξινόμησή τους. 

19. Κοινοποιεί στο γραφείο εκκαθάρισης δαπανών όλες 
τις απερχόμενες στους υπαλλήλους και το εργατοτεχνικό 
προσωπικό μισθολογικές μεταβολές. 

20. Εισηγείται ιεραρχικά κάθε θέμα που έχει σχέση με 
το προσωπικό της Κοινότητας γενικώς τη διάρθρωση των 
Υπηρεσιών, τις αρμοδιότητες, τα καθήκοντα και φυσικά 
τον Οργανισμό Εσωτερικής Υπηρεσίας της Κοινότητας. 

21. Ύστερα από συνεννόηση με το Πρόεδρο και τον 
Προϊστάμενο του Τμήματος, πληροφορεί το Υπηρεσικό 
Συμβούλιο για κάθε υπόθεση που ανήκει στην αρμοδιό- 
τητά του, προβαίνει στις ενδεικνυόμενες ενέργειες πάνω 
στις απ’ αυτό εκδιδόμενες γνωμοδοτήσεις ή αποφάσεις 
και εισηγείται αναλόγως στον Πρόεδρο ενημερώνοντας 
περί των εισηγήσεων του αυτών τον Προϊστάμενο του 
Τμήματος. 

22. Διεξάγει κάθε εργασία και εκδίδει τα δικαιολογητικά 
που απαιτούνται για την απονομή σύνταξης, βοηθήματος, 
αποζημίωσης ή επιδομάτων, στο προσωπικό της Κοινότη¬ 
τας γενικά. 

23. Συντάσσει και τηρεί σε ειδικό αρχείο τις συμβάσεις 
του προσωπικού της Κοινότητας με σχέση εργασίας Ιδιω¬ 
τικού Δικαίου . 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

ΓΡΑΦΕΙΟ ΤΑΜ/ΚΗΣ ΥΠΗΡΕΣΙΑΣ ΕΣΟΔΩΝ - ΕΞΟΔΩΝ 

Το γραφείο των Οικονομικών Υπηρεσιών (έσοδα) πέρα 
από τα καθοριζόμενα στην παράγραφο του παρόντος Κα¬ 
νονισμού καθήκοντα του, έχει και τα εξής: 

1. Παρακολουθεί τα έσοδα και έξοδα της Κοινότητας 
και συντάσσει κάθε μήνα καταστάσεις εσόδων και εξόδων 
στις οποίες υποβάλλει στο τέλος κάθε μηνός, στον Πρόε¬ 
δρο και Διευθυντή της Κοινότητας. 

2. Εισηγείται στον Διευθυντή και τον Πρόεδρο την λήψη 
μέτρων και οργάνωση των Οικονομικών Υπηρεσιών για την 

αύξηση των εξόδων της Κοινότητας και την αποφυγή πα¬ 
ραγραφών Φόρων, τελών και δικαιωμάτων της Κοινότη¬ 
τας. 

3. Παίρνει κάθε πρόσφορο μέτρο και οε συνδυασμό με 
την κείμενη νομοθεσία έτσι ώστε η νομιμότης και η διαφά¬ 
νεια να κατοχυρώνουν το κύρος της Διοίκησεως και των 
οργάνων της. 

4. Εισηγείται και συνεργάζεται με τον Πρόεδρο για όλα 
τα οικονομικά θέματα της Κοινότητας. 

5. Καταρίζει το τελικό πρόγραμμα προμηθειών της Κοι¬ 
νότητας και επιβλέπει την καλή εκτέλεσή τους. 

6. Τηρεί χωριστό αρχείο της Υπηρεσίας του με τον πιο 
πρόσφορο τρόπο που καθορίζεται με κανονιστική από¬ 
φαση του Προέδρου. Στο γενικό αρχείο της Κοινότητας 
δεν περιλαμβάνεται η αρχειοθέτηση των εγγράφων των 
οικονομικών Υπηρεσιών που αφορούν οικονομικά στοι¬ 
χεία. 

7. Ενημερώνεται επί των οικονομικών των Νομικών 
Προσώπων της Κοινότητας, των Κοινοτικών Επιχειρήσεων 
καθώς και όλων των φορέων που ασκούν οικονομικές 
δραστηριότητες μέσα στα όρια της Κοινότητας ή με επιρ¬ 
ροή στην Κοινότητα ώστε να παρέχει τις οικονομικές του 
γνώμες στην Κοινοτική Αρχή. 

ΟΙΚΟΝΟΜΙΚΗΣ ΚΑΙ ΛΟΓΙΣΤΙΚΗΣ ΔΙΑΧΕΙΡΙΣΗΣ 

1. Καταρτίζει από κοινού με τον Προϊστάμενο του Τμή¬ 
ματος και σε συνεργασία με τις αρμόδιες Υπηρεσίες της 
Κοινότητας το σχέδιο του Προϋπολογισμού εσόδων και 
εξόδων αυτού και τις σχετικές εκθέσεις που το συνοδεύ¬ 
ουν. 

2. Τηρεί ειδικό αρχείο προϋπολογισμών και απολογι¬ 
σμών της Κοινότητας με όλες τις συναφείς εγκριτικές και 
τροποποιητικές αποφάσεις. 

3. Παρακολουθεί γενικά την πορεία εκτέλεσης του 
προϋπολογισμού και εισηγείται τις αναμορφώσεις αυτού 
με την εγγραφή νέων εσόδων και αναπληρωματικών, συ¬ 
μπληρωματικών ή εκτάκτων πιστώσεων. 

4. Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

5. Ασκεί τις αρμοδιότητες της διάταξης του άρθρου 23 
παρ. 2 του από 17-5/15.6.1959 Β.Δ. «Περί οικονομικής 
διοίκησης και λογιστικών των Δήμων και Κοινοτήτων» με 
όλες τις υπ’ αυτές προκύπτουσες ευθύνες. 

6. Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδων του προϋπολογισμού. 

7. Καταχωρεί στα οικεία βιβλία τις με τον προϋπολογι¬ 
σμό χορηγούμενες κάθε είδους πιστώσεις και ενημερώνει 
με ειδική κατάσταση τον Πρόεδρο για τις τυχόν υπερβά¬ 
σεις. 

8. Τηρεί και ελέγχει τους από την αρμόδια ταμειακή 
υπηρεσία καταρτιζόμενους απολογιστικούς πίνακες, όσον 
αφορά το σκέλος των εξόδων του προϋπολογισμού, αντί¬ 
γραφο δε αυτών παραδίνει στο γραφείο προσόδων της 
Κοινότητας για τον έλεγχο των συναφών στοιχείων της αρ¬ 
μοδιότητας του. 

9. Μεριμνά για την ψήφιση των μαζικών πιστώσεων του 
προϋπολογισμού, συντάσσοντος ενυπόγραφα τις περί αυ¬ 
τών εισηγήσεις του Προέδρου προς το Κοινοτικό Συμβού¬ 
λιο. Παρέχει τα αναγκαία λογιστικά στοιχεία σε όλες τις 
Υπηρεσίες της Κοινότητας, προκειμένου να χρησιμοποιη¬ 
θούν σε εισηγήσεις του Προέδρου για την ψήφιση αναλό- 
γων πιστώσεων. 

10. Αναλαμβάνει δια του Προϊσταμένου αυτού τηνπαγία 
προκαταβολή, εκτός αν αποφασίσει διαφορετικά το Κοι¬ 


νοτικό Συμβούλιο και την διαχειρίζεται σύμφωνα με τις 
ισχύουσες σχετικές διατάξεις και οδηγίες και τις προς 
τούτο έγγραφες εντολές του Προέδρου. 

11. Παρακολουθεί τις τυχόν κατατιθέμενες εγγυήσεις 
και την ανάληψη τους ως και τους τόκους αυτών, ενημε¬ 
ρώνοντας το τηρούμενο από το Γραφείο ειδικό βιβλίο. 

12. Τηρεί βιβλίο παραδόσεως των χρηματικών ενταλμά¬ 
των στους δικαιούχους ή στους με εξουσιοδότηση εντελ- 
λομένους της εξόφλησής τους. 

13. Ενεργεί για την απόδοση λογαριασμού από τον Πρό¬ 
εδρο στο Κοινοτικό Συμβούλιο των δαπανών για τα χωρίς 
δημοπρασία εκτελούμενα έργα ή προμήθειες κλπ, μέσα 
στις προθεσμίες που ορίζει ο Νόμος. 

14. Φροντίζει για τη βεβαίωση των με αποφάσεις του 
Ελεγκτικού Συνεδρίου, των με διοικητικές αποφάσεις κα- 
ταλογιζομένων σε βάρος κάθε υπόλογου, καθώς και την 
απόδοση των αχρεωστήσεως λόγω καταλογισμού ει- 
σπραττομένων, τηρώντας προς τούτο βιβλίου σχετικών 
αποφάσεων. 

α. Ως προς την εκκαθάριση των δαπανών: 

1. Ενεργεί σύμφωνα με τις διατάξεις του Δ.Κ.Κ. και του 
περί οικονομικής Διοίκησης και λογιστικού των Δήμων και 
Κοινοτήτων Δ/τος εκκαθάριση των δαπανών της Κοινότη¬ 
τας. 

2. Ελέγχει τη νομιμότητα και την πληρότητα των δικαιο- 
λογητικών και παραστατικών στοιχείων γενικά κάθε δαπά¬ 
νης, καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής τα οποία μετά την υπογραφή τους από τα κατά το 
νόμο αρμόδια όργανα προωθεί στα Ταμείο για εξόφλησή 
τους. 

3. Ελέγχει και ταξινομεί τα αποστελλόμενα στην Κοινό¬ 
τητα απολογιστικά στοιχεία συμπληρώνει αυτά και τα ετοι¬ 
μάζει για τον τελικό έλεγχο τους από το Κοινοτικό Συμ¬ 
βούλιο. 

4. Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

5. Συντάσσει τις εκκαθαριστικές αποφάσεις του Προέ¬ 
δρου και μονογραφεί τα σχέδια αυτών. 

6. Παρακολουθεί και ενημερώνει τα στοιχεία των τοκο- 
χρεωλυσίων δανείων της Κοινότητας και ενεργεί για την 
έγκαιρη εκπλήρωση των συναφών υποχρεώσεων του. 

7. Καταβάλλει τα χρήματα στους δικαιούχους εφ' όσον 
τα αντίστοιχα χρηματικά εντάλματα εξοφλούνται από το 
Ταμείο με εξουσιοδότηση. 

8. Τηρεί ειδικό βιβλίο καταβολής στους δικαιούχους των 
χρημάτων που ειοπράχθηκαν από το Ταμείο με εξουσιο¬ 
δότηση. 

9. Αναφέρει αμέσως στον Προϊστάμενο του Τμήματος 
και τον Πρόεδρο κάθε περίπτωση που θα υποπέσει τυχόν 
στην αντίληψη του και από την οποία πιθανόν να παραβλά¬ 
πτονται οικονομικά τα συμφέρονται της Κοινότητας. 

10. Τα χρηματικά εντάλματα φέρουν στο στέλεχος την 
μονογραφή του εδίδοντος αυτά υπαλλήλου, με την έννοια 
της ορθής σ' αυτό μεταφοράς των εντελλομένων ποσών 
από την εκκαθαριστική της δαπάνης πράξη του Πρόε¬ 
δρου. 

11. Τα στελέχη του εντάλματος παραμένουν όπως 
έχουν στο σώμα αυτού και αποτελούν συραμμένα τεύχη τα 
οποία αρχειοθετούνται κάθε χρόνο κατ’ αύξοντα αριθμό. 
Εφ’ όσον η Υπηρεσία διευκολύνεται με την τήρηση παρα¬ 
στατικού αντιτύπου αυτού στον οικείο Φάκελο κάθε δαπά¬ 
νης, τούτο αποτελείται από ακριβές φωτοτυπικό αντί- 

γραφο που εκδίδεται με μέριμνα του ίδιου γραφείου. 

12. Ελέγχει τη νομιμότητα και προσυπογράφει τις απο¬ 
φάσεις του Πρόεδρου για την εκκαθάριση τις αποφάσεις 
του Προέδρου, για την εκκαθάριση και ανάληψη των δα¬ 
πανών (εκτελουμένων έργων, προμηθειών, εργασιών 
κλπ), εφ' όσον δεν τηρείται το περί εκθέσεων σύστημα 
που ορίζεται από τις περί λογιστικού των Κοινοτήτων δια¬ 
τάξεις του οικείου Διατάγματος, που εκδίδονται από τις 
σχετικές με τις δαπάνες Υπηρεσίες της Κοινότητας, ανα¬ 
γράφοντας σ’ αυτές το οικείο Κεφάλαιο και άρθρο του 
προϋπολογισμού. 

β. Ως προς τις προμήθειες και τη διαχείριση του υλικού: 

1. Επιμελείται και ενεργεί όλες τις διαδικασίες για την 
παραγγελία των πρημηθειών και την έγκαιρη παραλαβή 
κάθε είδους προμηθευομένων υλικών και ειδών, πλην 
εκείνων που προορίζονται για την εκτέλεση έργων, την ει¬ 
σαγωγή τους στην αποθήκη της Κοινότητας με τη συνο¬ 
δεία των ποσοτικών παραστατικών στοιχείων και την πα¬ 
ράδοσή τους για κάθε περίπτωση στις οικείες Υπηρεσίες 
της Κοινότητας με την συνοδεία των προσοτικών παρα¬ 
στατικών στοιχείων και την παράδοσή τους για κάθε περί¬ 
πτωση στις οικείες Υπηρεσίες της Κοινότητας. 

2. Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευομένου υλικού, και την ακρίβεια 
του υπολοίπου καθώς αυτό προκύπτει, σε κάθε στιγμή 
από το βιβλίου υλικού. 

3. Χρησιμοποιεί βοηθητικά έντυπα, δελτίων, καρτελλών 
κλπ, τα οποία εγκρίνονται από τον Πρόεδρο. 

4. Εισηγείται την εκποίηση του για διάφορους λόγους 
μη χρήσιμου υλικού ή την καταστροφή αυτού λόγω παλαιό- 
τητας και ενεργεί για την τήρηση της αναγκαίας για το 
ποσό αυτό διαδικασίας. 

5. Ενεργεί τα νόμιμα για τη βεβαίωση του αντιτίμου 
κάθε ζημιάς που προκύπτει λόγω απώλειας ειδών ή υλικών 
γενικά σε βάρος του έχοντας την ευθύνη γι’ αυτή υπολό¬ 
γου. 

" 6.0 υπάλληλος στον οποίον έχει ανατεθεί η διαχείριση 
του υλικού ευθύνεται προσωπικώς για κάθε ζημιά της Κοι¬ 
νότητας που θα προέλθει από αμέλειά του, για τη διατή¬ 
ρηση για γενικά συντήρηση σε καλή κατάσταση του απ’ 
αυτόν διαχειριζομένου υλικού για κάθε αντικανονική διά¬ 
θεση τέτοιου υλικού. 

7. Τηρεί και ενημερώνει έγκαιρα και σωστά τα απαιτού- 
μενα βιβλία χρεωπίστωσης μηχανών, μηχανημάτων και 
λοιπών εξαρτημάτων της Κοινότητας. 

8. Επιμελείται τον εφοδιασμό των Υπηρεσιών με τα 
αναγκαία για τη λειτουργία τους είδη. 

9. Παρακολουθεί τις τιμές των ειδών που διαχειρίζεται 
και ενημερώνει τον Πρόεδρο και τις επιτροπές προμη¬ 
θειών σχετικό με αυτές. 

10. Τηρεί στατιστικούς πίνακες για τα προμηθευόμενα 
είδη, κάθε έτος, με όλα τα στοιχεία που διευκολύνουν τον 
έλεγχο των προμηθειών και την καλύτερη οργάνωση τους. 

11. Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με τον βαθμό απορρόφησης 
αυτών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτουμένων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μιά ενιαία προμήθεια. 

γ. Ως προς τις προσόδους: 

1. Μελετά κάθε θέμα που σχετίζεται με την ανάπτυξη 
και τη βελτίωση των εσόδων της Κοινότητας. 

2. Είναι υπεύθυνο για τον έλεγχο των στοιχείων βεβαίω¬ 


σης κάθε κοινοτικής προσόδου, για την βεβαίωση της, 
εκτός αν ορίζεται διαφορετικά στον παρόντα Οργανισμό, 
σύμφωνα με τους νόμους και τους κανονισμούς που ισχύ¬ 
ουν κάθε φορά και την αποστολή στο Ταμείο που ασκεί τη 
διαχείριση της Κοινότητας των οικείων βεβαιωτικών κατα¬ 
στάσεων, χρηματικών καταλόγων κλπ. 

3. Παρακολουεθί και ενεργεί για την έγκαιρη απόδοση 
στην Κοινότητα των συνεισπραττομένων Φόρων και τε¬ 
λών. 

4. Παρακολουθεί και ενεργεί για την έγκαιρη απόδοση 
στην Κοινότητα των χορηγουμένων από το Δημόσιο ή από 
οποιαδήποτε άλλη πηγή παροχών, εισφορών και οικονομι¬ 
κών ενισχύσεων. 

5. Παρακολουθεί τις συμβάσεις, με τις οποίες προβλέ- 
πεται συμμετοχή της Κοινότητας σε κέρδη διαφόρων γε¬ 
νικά επιχειρήσεων. 

6. Ενεργεί τη τελική βεβαίωση όλων των οίκοθεων βε- 
βαιουμένων εσόδων της Κοινότητας, περιλαμβανομένης 
σε αυτήν και της εκδόσεως των σχετικών εντολών προς το 
εισπρακτορικό όργανο της Κοινότητας πλην των περιπτώ¬ 
σεων εκείνων που αρμόδια καθίστανται άλλα αρμόδια γρα¬ 
φεία της Κοινότητας. 

7. Επιμελείται την σύμφωνα με το νόμο κοινοποίηση 
των κάθε είδους εγγραφών εσόδων, περιλαμβανόμενων 
και των αποφάσεων του Κοινοτικού Συμβουλίου επί των 
συμβιβαστικών γνωμοδοτήσεων των οικείων επιτροπών. 

8. Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από την Κοινότητα δα¬ 
νείων. 

9. Παρακολουθεί την εξέλιξη των χορηγήσεων τους και 
ενημερώνει περί αυτών τα τηρούμενα απ’ αυτόν σχετικά 
βιβλία. 

10. Σε συνεργασία με το γραφείο λογιστηρίου παρακο¬ 
λουθεί τη διαμόρφωση των τοκοχρεωλυσίων και τις γενδ- 
μενες παρακρατήσεις για την εξόφληση των δανείων. 

11. Παρέχει τα απαραίτητα στοιχεία τους φορείς ει- 
σπράξεως των Κοινοτικών προσόδων. 

12. Παρακολουθεί το ρυθμό εισπράξεως των προσόδων 
και εισηγείται στον Πρόεδρο τη σχετική ενημέρωση του 
Ταμία που ασκεί τη διαχείριση της κοινότητας σε περιπτώ¬ 
σεις καθυστερήσεων. 

13. Παρέχει στοιχεία για τη σύνταξη του ετήσιου προϋ¬ 
πολογισμού εσόδων της Κοινότητας καθώς και των ανα¬ 
μορφώσεων αυτού στη διάρκεια του έτους. 

δ. Ως προς την Κοινοτική περιουσία: 

1. Επιμελείται την σύνταξη του κτηματολογίου και τη 
συνεχή ενημέρωση του. 

2. Καταρτίζει τους όρους διακήρυξης για τηνεκμίσθωση 
ή εκποίηση ακινήτων πραγμάτων της Κοινότητας, επιμε¬ 
λείται τις σχετικές για την έγκρισή τους διαδικασίες και τη 
βεβαίωση των μισθωμάτων. Επί πλέον δε, παρακολουθεί 
την πιστή εφαρμογή των οικείων συμβάσεων. 

3. Ενεργεί ότι είναι αναγκαίο για τη διαφύλαξη της 
ακίνητης περιουσίας της Κοινότητας. 

4. Εισηγείται στον Πρόεδρο συμφέρουσες περιπτώσεις 
για την αγορά ακινήτων, με σκοπό την αύξηση της ακίνη¬ 
της περιουσίας της Κοινότητας. 

5. Εισηγείται στον Πρόεδρο τρόπους εκμετάλλευσης 
της ακίνητης περιουσίας της Κοινότητας και ενεργεί για 
την τήρηση και εφαρμογή, σε καταφατικές περιπτώσεις, 
των απαιτουμένων διαδικασιών για την υλοποίηση των συ¬ 
ναφών στόχων της Κοινοτικής Αρχής. 

6. Ενεργεί τη βεβαίωση των εσόδων που προέρχονται 

από την εκμετάλλευση της ακίνητης περιουσίας της Κοι¬ 
νότητας. 

7. Αναφέρει αμέσως στον Πρόεδρο κάθε πράξη παρα¬ 
βίασης των δικαιωμάτων της Κοινότητας (νομή, κατοχή, 
ρύπανση, κλπ), επί των ακινήτων της και παρακολουθεί 
την έκβαση των κινουμένων απ’ αυτόν διοικητικών ή δικα¬ 
στικών μέτρων. 

8. Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

8. Εισηγείται και επιμελείται την άσκηση των αρμοδιο¬ 
τήτων του άρθρου 246 του Δημοτικού και Κοινοτικού Κώ¬ 
δικα. 

10. Διεκπεραιώνει κάθε διοικητική ενέργεια που αφορά 
στη στέγαση των Κοινοτικών υπηρεσιών, ή άλλων υπηρε¬ 
σιών, ή των Νομικών Προσώπων που τη στέγασή τους ανα¬ 
λαμβάνει η Κοινότητα και επιλαμβάνεται της ρύθμισης 
κάθε θέματος που ανακαλύπτει από τις σχετικές για το 
σκοπό αυτό μισθώσεις. 

ε. Ως προς την είσπραξη των εσόδων της Κοινότη¬ 
τας. 

1. Η ταμειακή υπηρεσία της Κοινότητας ασκείται από το 
Δημόσιο Ταμείο στου οποίου τη διαδικασία υπάγεται η 
Κοινοτική περκρέρεια. 

2. Τα εισπρακτορικά όργανα εισπράττουν όλα τα έσοδα 
της Κοινότητας που περιλαμβάνονται στον προϋπολογισμό 
της και καθιερώνεται με ειδικές αποφάσεις του Κοινοτικού 
Συμβουλίου ή που προβλέπονται απ' ευθείας από τους νό¬ 
μους περί των εσόδων των Δήμων και Κοινοτήτων. 

3. Ενεργούν επίσης την είσπραξη κάθε άλλου για λογα¬ 
ριασμό της Κοινότητας εσόδου, καθώς και των υπέρ τρί¬ 
των εσόδων των οποίων η είσπραξη ανατίθεται στην Κοι¬ 
νότητα. 

4. Ενημερώνουν εγκαίρως την αρμόδια υπηρεσία της 
Κοινότητας και τον Πρόεδρο για τις αποσβεστικές προθε¬ 
σμίες των διαφόρων εσόδων και τις απ’ αυτές πιθανές συ¬ 
νέπειες σε βάρος της Κοινότητας. 

5. Ενημερώνουν τους Φορολογικούς καταλόγους που 
βρίσκονται στα χέρια τους κάθως και τις τηρούμενες καρ- 
τέλλες με τις μεταβολές που προέρχονται από καταθέ¬ 
σεις, αυξομειώσεις ή διαγραφές λόγω λαθών ή ύστερα 
από αποφάσεις των αρμοδίων επιτροπών ή δικαστη¬ 
ρίων. 

6. Είναι υποχρεωτικά να παραχωρούν στον Πρόεδρο 
είτε απ’ ευθείας, είτε δια των αρμοδίων υπηρεσιών της 
Κοινότητας, στοιχεία σχετικά με τις ενεργούμενες ει¬ 
σπράξεις, με τις παρατηρούμενες καθυστερήσεις και γε¬ 
νικότερα με το εισπρακτορικό τους έργο. 

7. Είναι επίσης υποχρεωτικά να τηρούν το οριζόμενο 
από το Νόμο, κάθε φορά, ωράριο εργασίας, που διαμορ¬ 
φώνεται ειδικότερα γι’ αυτούς με απόφαση του Διευθυντή 
του Δημοσίου Ταμείου, στο οποίο υπάγονται. 

8. Ενεργούν τις εισπράξεις των εσόδων της Κοινότητας 
μέσα στο Γραφείο τους κατά κύριο λόγο, αλλά και έξω από 
αυτό (στον τόπο διαμονής ή εργασίας του υποχρέου), όταν 
αυτό είναι αναγκαίο και με τον τρόπο αυτό εξυπηρετού¬ 
νται τα συμφέρονται της Κοινότητας. 

9. Έχουν όλες τις ευθύνες και υποχρεώσεις που έχουν 
οι επιμελητές εισπράξεων του Δημοσίου, 

10. Ασκούντες τα υπηρεσιακά τους καθήκοντα για την 
Κοινότητα και μέσα στην Κοινότητα, υπάγονται αυτοδι¬ 
καίως, και σε συνδυασμό με τις περί εισπρακτόρων διατά¬ 
ξεις του Ν. 1188/81, στις δικαιοδοσίες του Προέδρου και 
των προϊσταμένων των αρμοδίων υπηρεσιών της Κοινότη¬ 
τας, ειδικότερα ως προς την ευθύνη τους για την τήρηση 


της ευκοσμίας, της τάξης και της ομαλής λειτουργίας των 
υπηρεσιών με σκοπό την εξυπηρέτηση των συμφερόντων 
της Κοινότητας και των πολιτών. 

11. Τα περί διορισμού, ειδικών καθηκόντων, ορκομω- 
σίας, μονιμοποίησης, μετάταξης και σύνταξης εκθέσεων 
υπηρεσιακής ικανότητας, ορίζονται από τις διατάξεις 222- 
229 του Ν. 1188/81. 

ΦΟΡΟΛΟΓΙΚΕΣ ΥΠΟΘΕΣΕΙΣ 

1. Ενεργεί την σύμφωνα με το Νόμο επιβολή των δημο¬ 
τικών φόρων, τελών και δικαιωμάτων. 

2. Εισηγείται την μεθοδικότερη διαρρύθμιση των κανο¬ 
νισμών επιβολής τους και τον αποτελεσματικότερο τρόπο 
περιστολής των Φορολογικών διαφορών. 

3. Είναι υπεύθυνο για την ανεύρεση (απογραφές, αυτο¬ 
ψίες, κλπ.) της φορολογητέας ύλης και τη βελτίωση της 
απόδοσης των Φορολογιών, 

4. Εκτελεί κάθε προπαρασκευαστική εργασία που 
αφορά τη διαγραφή βεβαιωθέντων ή αχρεωστήτως ειο- 
πραχθέντων φόρων, τέλών ή δικαιωμάτων και προβαίνει 
στην κατάρτιση των οικείων πινάκων διαγραφής ή επι¬ 
στροφής. 

5. Εισηγείται ενυπόγραφα στον Πρόεδρο για κάθε μετα¬ 
βολή που πρέπει να επέλθει στους φορολογικούς καταλό¬ 
γους γενικά. 

6. Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού Φορολογικών δια¬ 
φορών και αμφισβητήσεων επί των Κοινοτικών Φορολο¬ 
γιών γενικά και παρέχει κάθε χρήσιμο σε αυτές στοιχείο 
για την δικαιότερη επίλυση των διαφορών αυτών. 

7. Ενεργεί επίσης κάθε προπαρασκευαστική εργασία 
για την υποβοήθηση των ανάμεσα στους φορολογούμε¬ 
νους της Κοινότητας και σ’ αυτόν, εκτελώντας κάθε φορά 
την ισχύουσα νομοθεσία. 

8. Παρέχει πληροφορίες για το καθεστώς των εππιβαλ- 
λσμένων δημοτικών φόρων, τελών, δικαιωμάτων και ει¬ 
σφορών σε κάθε υπόχρεο, ενεργεί για τη θεραπεία των 
τυχόν δικαίων παραπόνων τους και ενημερώνει αυτούς για 
τις προς την Κοινότητα υποχρεώσεις τους από οποιαδή¬ 
ποτε αιτία. 

9. Εκδίδει βεβαιώσεις ή πιστοποιητικά που αναφέρονται 
στην από την επιβολή δημοτικών φόρων, τελών, δικαιωμά¬ 
των και εισφορών επερχομένη υποχρέωση οποιουδήποτε 
φορολογουμένου, του ύψους αυτής και των μεταβολών 
στο Φορολογητέο αντικείμενο των βεβαιουμένων πο¬ 
σών. 

10. Τηρεί μητρώο των για κάθε Φορολογία της Κοινότη¬ 
τας Φορολογουμένων. 

11. Τηρεί επίσης για κάθε είδους Φόρο, τέλος, δικαιώ¬ 
ματα ή εισφορά τα στοιχεία που αφορούν την επιβολή και 
βεβαίωσή τους (αποφάσεις, δηλώσεις, εκθέσεις κ.λ.π.). 

12. Σε ειδικές περιπτώσεις εισηγείται την επιβολή ειδι¬ 
κών Φορολογιών για την αντιμετώπιση των ουναπτομένων 
δανείων. 

13. Επιμελείται την έκδοση αποφάσεων καταλογισμού 
ή επιβολής προστίμου σε περιπτώσεις παρσβάσεως των 
κειμένων Φορολογικών διατάξεων και των ισχυόντων κα¬ 
νονισμών της Κοινότητας και ενεργεί με τον κλητήρα ή 
άλλο εντεταλμένο υπάλληλο της Κοινότητας την επίδοσή 
τους σε αυτούς που διαπράττουν την παράβαση ή στο νό¬ 
μιμο αντίκλητό τους. 

Δ. ΔΙΕΥΘΥΝΤΗΣ ΤΩΝ ΤΕΧΝΙΚΩΝ ΥΠΗΡΕΣΙΩΝ 

1. Ειδικότερα το τμήμα Τεχνικής Υπηρεσίας πέρα από 

τα καθοριζόμενα στην παράγραφο του παρόντος κανονι¬ 
σμού καθήκοντά του έχει και τα εξής: 

2. Τηρεί χωριστό αρχείο της Υπηρεσίας του με τον πιο 
πρόσφορο τρόπο που καθορίζεται με κανονιστική από¬ 
φαση του Προέδρου. 

Στο γενικότερο αρχείο της Κοινότητας δεν περιλαμβά¬ 
νεται η αρχειοθέτηση των εγγράφων της τεχνικής υπηρε¬ 
σίας. 

3. Καταρτίζει σε συνεργασία με τον Προϊστάμενο της 
Διεύθυνσης και τον Πρόεδρο το σχέδιο του ετήσιου τεχνι¬ 
κού προγράμματος. 

4. Επιμελείται την εφαρμογή του. 

5. Τα της θεώρησης των μελετών, των πιστοποιήσεων, 
των τιμολογίων, των λογαριασμών και κάθε άλλου δικαιο- 
λογητικού ενταλμάτων πληρωμής που αναφέρονται στα 
εκτελούμενα από τον Πρόεδρο έργα και στις ενεργούμε- 
νες απ’ αυτόν προμήθειες, ορίζονται με κανονιστική από¬ 
φαση του Προέδρου προσαρμοσμένη στις διατάξεις του 
Π.Δ. 171 /15.5.1987, σε συνδυασμό με την ισχύουσα υπη¬ 
ρεσιακή κατάσταση στο Τμήμα. 

6. Παρακολουθεί και επιβλέπει την εκτέλεση όλων των 
τεχνικών έργων, έχοντας δικαίωμα ελέγχου για την σύμ¬ 
φωνα με τους κανόνες της τεχνικής και τις προδιαγραφές 
των οικείων μελετών κατασκευή τους και παροχής των 
απαραίτητων οδηγιών στα όργανα εκτέλεσης και επίβλε¬ 
ψης των έργων. Περί των ανωτέρω έχει την υποχρέωση να 
ενημερώνει έγκαιρα τον Πρόεδρο. 

7. Ελέγχει και προσυπογράφει επίσης τις καταστάσεις 
πληρωμής ημερομισθίων του υπαλληλικού και εργατοτε- 
χνικοϋ προσωπικού, του απασχολουμένου στην Κοινότητα 
για την εκτέλεση έργωνή εργασιών είτε τούτο συνδέεται 
μαζί του με σχέση εργασίας Ιδιωτικού Δικαίου είτε ασχο- 
λείται στην εκτέλεση των με αυτεπιστασία εκτελουμένων 
από την Κοινότητα έργων. 

8. Επιλαμβάνεται κάθε θέματος γενικά που εμπίπτει 
στις ειδικές αρμοδιότητες που ορίζονται με τις διατάξεις 
περί εκτελέσεως Δημοτικών και Κοινοτικών έργων και 
περί σχεδίων πόλεων και κωμών. 

9. Ενημερώνεται επί των τεχνικών έργων, των Νομικών 
Προσώπων της Κοινότητας των Κοινοτικών επιχειρήσεων, 
καθώς και όλων των φορέων που ασκούν τεχνικές δρα¬ 
στηριότητες μέσα στα όρια της Κοινότητας ή που ασκούν 
τεχνικές δραστηριότητες με επιρροή στην πόλη ώστε να 
μπορεί να παρέχει τις τεχνικές του γνώμες στην Κοινοτική 
Αρχή- 

10. Ο Προϊστάμενος της Τεχνικής Υπηρεσίας της Κοι¬ 
νότητας είναι ο τεχνικός σύμβουλος του Προέδρου. 

Α. ΓΡΑΦΕΙΟ ΠΡΟΓΡΑΜΜΑΤΩΝ ΚΑΙ ΜΕΛΕΤΩΝ 

α. Ως προς τη σύνταξη μελετών: 

1. Συντάσσει τις μελέτες όλων των έργων που περιλαμ¬ 
βάνεται στο τεχνικό πρόγραμμα της Κοινότητας και τις 
ενεργούμενες προμήθειες όπου τούτο είναι αναγκαίο. Συ¬ 
ντάσσει τις απαιτοϋμενες προμελέτες και συγκεντρώνει 
προκαταρκτικά στοιχεία με βάση τα προγράμματα μακρο¬ 
χρόνιου τεχνικού προγραμματισμού που εκπονεί η Διοί¬ 
κηση της Κοινότητας. 

2. Συντάσσει οποιαδήποτε μελέτη ζητηθεί από τον 
Πρόεδρο. 

3. Ενεργεί τις διαδικασίες γιά την έγκριση των μελετών 
(αν αυτό χρειαστή) και τη λήψη των αναγκαίων γιά το 
σκοπό αυτό αποφάσεων. 

4. Γιά την ορθή και ολοκληρωμένη σύνταξη των μελετών 


εκτέλεσης έργων συνεργάζεται εκτός από τους αρμό¬ 
διους διοικητικούς και υπηρεσιακούς παράγοντες της Κοι¬ 
νότητας και με κάθε άλλη Αρχή ή Υπηρεσία που συνδέεται 
με αυτά με οποιοδήποτε τρόπο, λαμβάνοντας υπόψη 
προϋπάρχουσες συναφείς μελέτες, έργα ή άλλα σχετικά 
στοιχεία επηρεάζοντα το είδος και τη δυνατότητα κατα¬ 
σκευής τους. 

5. Τηρεί βιβλίο μελετών στο οποίο κατ’ αύξοντα αριθμό 
και ημερομηνία περάτωσης αυτών καταχωρούνται οι συ- 
ντασσόμενες μελέτες αριθμούμενες αντιστοίχως. 

6. Τηρεί ταξινομημένο αρχείο όλων των μελετών της 
Κοινότητας. 

7. Συντάσσει μελέτες υψομετρικού δικτύου. 

8. Τηρεί φακέλλους υψομέτρων και εκδίδει βεβαιώσεις 
και στοιχεία υψομέτρων οδών και κοινοχρήστων χώρων. 

9. Τηρεί το βιβλίο υλικών και εξοπλισμού της Τεχνικής 
Υπηρεσίας. 

β. Ως προς τα έργα γενικά: 

1. Ενεργεί γις διαδικασίες γιά την διεξαγωγή των δημο¬ 
πρασιών ανάδειξης των σναδόχων εκτέλεσης των έργων ή 
της ανάθεσης αυτών. 

2. Τηρεί αρχείο των φακέλλων των περαιουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες πραγματοποίησης της παραλαβής τους, εισηγού- 
μενο σε περίπτωση που θα διαπιστωθεί οποιαδήποτε κα¬ 
θυστέρηση, στον Πρόεδρο, τη λήψη των γιά κάθε περί¬ 
πτωση επιβαλλομένων μέτρων. 

3. Έχει την ευθύνη γιά την τήρηση των ίδιων διαδικα¬ 
σιών και όσων πέρα από αυτές προβλέπονται γιά την εκτέ¬ 
λεση διαφόρων έργων τέχνης (ηρώων, γλυπτών, αναπαρα¬ 
στάσεων κ.λ.π.). 

Β. ΓΡΑΦΕΙΟ ΕΠΙΒΛΕΨΕΩΝ ΕΡΓΩΝ ΚΑΙ 
ΣΥΝΤΗΡΗΣΗΣ ΣΧΟΛΕΙΩΝ 

1. Γιά κάθε έργο που εκτελείται από την Κοινότητα 
ενεργεί γιά την εγκατάσταση των αναδόχων, τις εργασίες, 
την παρακολούθηση της ομαλής εξέλιξης της κατα¬ 
σκευής, τη σύνταξη των επιμετρήσεων, τη συλλογή συνα¬ 
φών προς τα έργα στοιχείων γιά τη σύνταξη των συγκριτι¬ 
κών πινάκων, τη συγκρότηση των προβλεπομένων από το 
νόμο επιτροπών παραλαβής των προμηθειών και των έρ¬ 
γων τελικά και κάθε άλλη πράξη προβλεπόμενη ή μη θεω¬ 
ρούμενη όμως αναγκαία γιά την οικονομική κάλυψη των 
έργων και τη λογιστική δικαιολόγηση των δαπανών τους. 

2. Εκτελεί με τις νόμιμες διαδικασίες τα με αυτεπιστα¬ 
σία κατασκέυαζόμενα έργα προβαίνουν έγκαιρα στις 
απαιτούμενες προμήθειες και μεταφορές. 

3. Τηρεί και ενημερώνει ανελλιπώς ειδική καρτέλλα γιά 
κάθε έργο στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου καθώς και 
η πρόοδος των εργασιών του. 

4. Ενημερώνει ιεραρχικά και αμέσως τον Πρόεδρο γιά 
τυχόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από τη σοβαρότητα και το οικονομικό μέγεθος αυτών. 

5. Μεριμνά γιά την από τους υποχρέους κατασκευή των 
πεζοδρομίων της πόλης, εφαρμόζοντας τις οικείες από 
την νομοθεσία περί πόλεων και κωμών διατάξεις. Σε περί¬ 
πτωση αδυναμίας εκτέλεσης των έργων αυτών από τους 
ιδιώτες μέσα στις τασσόμενες από την Κοινότητα προθε¬ 
σμίες προέρχεται στις, σύμφωνα με τις ανάλογες γιά την 
εκτέλεση έργων, διατάξεις και τα περί συναφών αρμοδιο¬ 
τήτων οριζόμενα στον παρόντα Οργανισμό, στην εφαρ- 

μογή των διαδικασιών γιά την εκτέλεση των έργων από την 
Κοινότητα. 

6. Συντάσσει τις καταστάσεις υπόχρεων γιά την κατα¬ 
βολή του αντιτίμου της δαπάνης κατασκευής κρασπεδο¬ 
ρείθρων και πεζοδρομίων από την Κοινότητα, αφού προη¬ 
γουμένως ενεργήσει τον αναλογισμό ανά τρέχον μέτρο 
πρόσοψης του ακινήτου και μετά τη νόμιμη θεώρησή τους 
τις στέλνει στο Τμήμα Οικονομικών Υπηρεσιών. 

7. Εκδίδει τις άδειες γιά την από τους τρίτους εκτέλεση 
διάφορων εργασιών απΐ των Κοινοτικών οδών, πλατειών, 
και γενικά κοινοχρήστων χώρων (τομές οδοστρωμάτων γιά 
την τοποθέτηση, επισκευή ή διαρρύθμιση εγκαταστάσεων 
τηλεπικοινωνιών, ηλεκτροφωτισμού και ύδρευσης). Τόσο 
κατά την έκδοση όσο και μετά από αυτή διεξάγει απαραί¬ 
τητα συντονισμό των φορέων. 

8. Μεριμνά για την από τους υποχρέους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις ενέργειες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων αυ¬ 
τές με πλημέλεια. 

9. Επιμελείται τη συντήρηση και την ομαλή λειτουργία 
των Κοινοτικών καταστημάτων γενικώς, από τεχνική 
άποψη. 

Ως προς τη συντήρηση των σχολείων: 

1. Συγκεντρώνει τα αιτήματα των σχολείων γιά την συ¬ 
ντήρηση και μεριμνά γιά την άμεση ικανοποίησή τους. 

2. Εισηγείται την προμήθεια των αναγκαιούντων μέσων. 

3. Δίδει αντολές στους αρμόδιους τεχνικούς υπαλλή¬ 
λους γιά τον περιοδικό έλεγχο όλων γενικά των εγκατα¬ 
στάσεων των σχολείων. 

4. Συνεργάζεται γιά τον ανωτέρω σκοπό με τις σχολικές 
επιτροπές και την Κοινοτική επιτροπή Παιδείας. 

Γ. ΓΡΑΦΕΙΟ ΤΟΠΟΓΡΑΦΙΑΣ ΚΑΙ ΠΟΛΕΟΔΟΜΙΑΣ 

1. Τηρεί το αρχείο του ρυμοτομικού σχεδίου της πόλης, 
στο οποίο προσθέτει ανελλιπώς τις κάθε φορά επερχόμε- 
νες τροποποιήσεις ώστε να υπάρχει πάντοτε πλήρης ενη¬ 
μερότητα πάνω στο ισχύον ρυμοτομικό σχέδιο. 

2. Γνωμοδοτεί απαραιτήτως σε κάθε περίπτωση μετα¬ 
βολής, τροποποίησης ή επέκτασης του ισχϋοντος ρυμοτο¬ 
μικού σχεδίου. 

3. Μεριμνά για τη σύνταξη κτηματολογικών διαγραμμά¬ 
των χρησίμων στις περιπτώσεις επέκτασης του σχεδίου 
της πόλης. 

4. Επιμελείται την έκδοση των σχετικών πράξεων τα¬ 
κτοποίησης και αναλογισμού, σύμφωνα με τις απόψεις 
της Κοινότητας και προετοιμάζει από πλευράς σχεδίου 
πόλης την όλη προεργασία για τις προβλεπόμενες από το 
ρυμοτομικό σχέδιο διανοίξεις. 

5. Τηρεί τους φακέλλους των πράξεων αυτών. 

6. Συντάσσει και εκτυπώνει τα αναγκαιοϋντα στις Υπηρεσίες 
της Κοινότητας σχεδιαγράμματα του ισχύοντος ρυμοτομικού 
σχεδίου της πόλης και αποσπάσματα αυτού. 

7. Ενεργεί όληγ την από το Νόμο και τις συναφείς εγκυ¬ 
κλίους διαταγές οριζόμενη διαδικασία σε περιπτώσεις 
τροποποίησης του εγκεκριμένου σχεδίου πόλης. 

8. Συντάσσει όλες τις τοπογραφικές μελέτης όλων των 
συναφών έργων που περιλαμβάνονται στο ετήσιο πρό¬ 
γραμμα ή εκείνες επιπλέον που αναγκαιούν στη Διοίκηση 
της Κοινότητας για την εκτέλεση του προορισμού της. 

9. Επιμελείται την εφαρμογή και τον έλεγχο της εγκε¬ 
κριμένης ρυθμιστικής και χωροταξικής μελέτης της πόλης 
καθώς και του εγκεκριμένου ρυμοτομικού σχεδίου αυτής. 


10. Ασκεί όλες τις πολεοδομικές αρμοδιότητες που πα- 
ρσχωρούνται με Νόμο, κάθε φορά, στην Κοινότητα. 

11. Επιμελείται τη σύνταξη του κτηματολογίου και τη 
συνεχή ενημέρωσή του. 

12. Με βάση τα στοιχεία του κτηματολογίου και ύστερα 
από συνεννόηση με το Γ ραφείο Οικονομικής και Λογιστι¬ 
κής Διαχείρισης προβαίνει στην οριοθέτηση των δημοτι¬ 
κών ακινήτων γενικά και την περίφραξη αυτών μετά από 
προηγούμενη εντολή του Προέδρου για κάθε περίπτωση 
χωριστά. 

13. Ελέγχει τις εκδιδόμενες οικοδομικές άδειες από 
άποψη τηρήσεως των ορίων και περιορισμών δόμησης του 
εγκεκριμένου ρυμοτομικού σχεδίου. 

14. Πραγματοποιεί εφαρμογή επί του εδάφους του ρυ¬ 
μοτομικού σχεδίου και εκιελεϊ εργασίες αποτυπώσεων κα 
χωροσταθμίσεων. 

Ως προς την κυκλοφορία: 

1. Συντάσσει τις μελέτες κυκλοφορίας και εισηγείται 
την έγκρισή τους και την εφαρμογή τους, ως και την εκτέ¬ 
λεση έργων σήμανσης και φωτεινών σηματοδοτήσεων, ως 
και ελεγχομένων εγκαταστάσεων γενικά. 

2. Μεριμνά για την τοποθέτηση πινακίδων των ονομά¬ 
των των οδών και πλατειών της πόλης, καθώς και πινακί¬ 
δων αρίθμησης των σπιτιών, των καταστημάτων και των 
ακινήτων γενικά. 

3. Μεριμνά ακόμη για την τοποθέτηση ενδεικτικών κυ¬ 
κλοφορικών πινακίδων γενικά στους ενδεδειγμένους 
χώρους. 

Δ. ΓΡΑΦΕΙΟ ΕΞΩΤΕΡΙΚΩΝ ΣΥΝΕΡΓΕΙΩΝ 

1. Τηρεί χωριστό αρχείο της Υπηρεσίας του που καθορί¬ 
ζεται με κανονιστική απόφαση του Προέδρου. 

2. Παρακολουθεί και επιβλέπει την εργασία όλων των 
εργαζομένων και των συνεργείων του τμήματος και ενη¬ 
μερώνει σχετικά τον Πρόεδρο και τον Διευθυντή της Κοι¬ 
νότητας. 

3. Εισηγείται στον Πρόεδρο και τον Διευθυντή την προ¬ 
μήθεια των απαραιτήτων προμηθειών όλου του τμήμα¬ 
τος. 

4. Εισηγείται τη λήψη μέτρων για την καλύτερη οργά¬ 
νωση, λειτουργία και σποδστικότητα του τμήματος. 

5. Ελέγχει και προσυπογράφει τις καταστάσεις πληρω¬ 
μής όλου του προσωπικού του τμήματος. 

Ε. ΓΡΑΦΕΙΟ ΥΠΗΡΕΣΙΩΝ ΠΕΡΙΒΑΛΛΟΝΤΟΣ 
Ως προς την καθαριότητα: 

1. Εισηγείται τη σύνταξη, τη συμπλήρωση και την τρο¬ 
ποποίηση, όταν τούτο είναι αναγκαίο, του κανονισμού κα¬ 
θαριότητας. 

2. Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Πρόε¬ 
δρο τη λήψη των μέτρων που επιβάλλονται κάθε φορά για 
την εξασφάλισή της. 

3. Παρακολουθεί την παρουσία του εργατοτεχνικού 
προσωπικού στον τόπο των εργασιών. 

4. Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων στην 
ομαλή λειτουργία της καθαριότητας. 

5. Ελέγχει και πιστοποιεί την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

6. Εφαρμόζει το ωράριο εργασίας των σε αυτό υπαγο- 
μένων εργατοτεχνιτών και υπαλλήλων. 

7. Εισηγείται την καθιέρωση τομέων και ζωνών ευθύνης 
καθαρισμού της πόλης και τη σύσταση των για το σκοπό 
αυτό απαιτουμένων συνεργείων. 

8. Εισηγείται τα κάθε μορφής δρομολόγια των διαδρο¬ 
μών. 

9. Συντάσσει στατιστικά στοιχεία του ημερήσιου όγκου 
και βάρους των αποκομιζομένων απορριμμάτων ελέγχο¬ 
ντας τα σχετικά ζυγολόγια. 

10. Παρακολουθεί την ομαλή λειτουργία του χώρου 
αποκομιδής και ταφής των απορριμμάτων στη χωμα¬ 
τερή. 

β. Ως προς τον ηλεκτροφωτισμό: 

1. Ενεργεί κάθε τι και εκτελεί τις εντολές των προϊστα¬ 
μένων του σε ότι αφορά τον ηλεκτροφωτισμό των οδών, 
των πλατειών και των κοινοχρήστων χώρων της πόλης γε- 
νικώς. 

2. Αλλάζει τους χαλασμένους και κομμένους λαμπτήρες 
του δικτύου εφ’ όδον περί αυτού υπάρχει πάγια και ειδική 
συναίνεση της ΔΕΗ. 

3. Εκτελεί τα με αυτεπιστασία έργα ηλεκτροφωτισμσϋ 
της πόλης. 

4. Τηρεί τα αναγκαία βιβλία για την χρεωπϊστωση των υλικών 
και των αναταλλακτικών που χρησιμοποιούνται στην καλή λει¬ 
τουργία του ηλεκτροφωτιστικού δικτύου γενικά. 

5. Εφαρμόζει το ωράριο εργασίας των σε αυτό υπαγο- 
μένων εργατοτεχνικών. 

6. Ενημερώνει εγκαίρως τη Δ.Ε.Η. για την αποκατά¬ 
σταση των βλαβών στο δίκτυο. 

7. Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
φωτισμού. 

8. Συντάσσει τις αρχικές καταστάσεις πληρωμής του 
ημερομίσθιου εργατοτεχνικού προσωπικού φωτισμού. 

9. Ενεργεί τη φωτογράφηση των χώρων στους οποίους 
η Κοινότητα οργανώνει κάθε μορφής εκδηλώσεις. 

10. Φροντίζει για τον κανονικό ηλεκτροφωτισμό των 
Κοινοτικών καταστημάτων. 

γ. Ως προς το πράσινο και τις Παιδικές Χαρές. 

1. Μεριμνά για την ανάπτυξη και διάδοση του πρασίνου 
στην πόλη, καθώς και για τη συντήρηση, τον εξωραϊσμό, 
την καθαριότητα και την επαϋξηση των Κοινοτικών κήπων, 
αλσών και δενδροστοιχιών. 

2. Μεριμνά για τον έγκαιρο εφοδιασμό της Κοινότητας 
με του απαραίτητους απόρους, φυτά, θάμνους, δένδρα 
κ.λπ. και τη φύτευση ή τη με άλλο τρόπο χρησιμοποίησή 
τους. 

3. Η σύνταξη κηποτεχνικών μελετών που περιλαμβάνο¬ 
νται στο τεχνικό πρόγραμμα της Κοινότητας συντάσσο- 
νται, εφ’ όσον τούτο δε μπορεί να γίνει από την αρμόδια 
υπηρεσία της Κοινότητας, από το οικείο τμήμα της Νο¬ 
μαρχίας και οι εργασίες εκτελούνται από την Κοινότητα με 
δικά του μέσα ή από ιδιώτες εργολάβους κηποτεχνι- 
κούς. 

4. Εκτελεί τα έργα που γίνονται είτε με αυτεπιστασία, 
είτε με εργολαβία ή απ' ευθείας ανπστοίχως. 

5. Τηρεί και εφαρμόζει όλες τις διαδικασίες που ανάγο¬ 
νται στην δημοπράτηση, την εκτέλεση, την επίβλεψη και 
τη λογιστική και οικονομική κάλυψη των έργων πρασί¬ 
νου. 

6. Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών της Κοινότητας και των 
παιδικών χαρών. 


7. Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

8. Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και για τη σύσταση των ανα¬ 
γκαίων για το σκοπό αυτό συνεργείων. 

9. Ενεργεί τα φυτέματα και τη σπορά στους κήπους και 
τις δενδροστοιχίες σε όλη την Κοινοτική περιφέρεια. 

10. Καλλιεργεί και συντηρεί το πράσινο γενικά της Κοι¬ 
νότητας. 

11. Καλλιεργεί και φροντίζει τα φυτά και τα δενδρύλ¬ 
λια. 

12. Ενεργεί εγκαίρως τις προμήθειες για τις ελλείψεις 
σε δενδρύλλια, σπόρους, φυτά, εργαλεία, ανταλλακτικά, 
λιπάσματα κ.λπ. 

13. Είναι υπεύθυνο για τον καθορισμό των χώρων πρα¬ 
σίνου από κάθε λογής άχρηστα αντικείμενα και τη μετα¬ 
φορά τους σε ειδικό χώρο, οριζόμενο παγίως ή κάθε φορά 
από το γραφείο καθαριότητας. 

14. Ενεργεί για την ομαλή λειτουργία των παιδικών χα¬ 
ρών της Κοινότητας. 

15. Στην ευθύνη του υπάγεται η φύλαξη των οργάνων 
των παιδικών χαρών, η συντήρηση και επισκευή τους και η 
ενδεδειγμένη χρήση τους για την πρόσληψη τυχόν ατυχή¬ 
ματος. 

16. Συντάσσει τις αρχικές καταστάσεις ημερομισθίων 
του εργατοτεχνικού στο πράσινο γενικά καταστάσεις ημε¬ 
ρομισθίων του εργατοτεχνικού στο πράσινο γενικά και στις 
παιδικές χαρές της Κοινότητας. 

Ως προς το περιβάλλον. 

1. Μεριμνά για τη δημιουργία και τη διατήρηση όσον το 
δυνατόν καλύτερων φυσικών συνθηκών ζωής στην Κοινό¬ 
τητα Καλυβιών. 

2. Ειδικότερα φροντίζει και μέσα από τις δικαιοδοσίες 
της Κοινότητας και δια των αρμοδίων φορέων του Δημο¬ 
σίου και του Ιδιωτικού τομέα για την εξαφάνιση ή τη μεί¬ 
ωση στο ελάχιστο δυνατό των στοιχείων ηχορύπανσης, 
βιομηχανικής ρύπανσης, ρύπανσης της ατμόσφαιρας 
(καυσαέρια κάθε είδους), αφισσορύπανσης, βιομηχανικής 
ρύπανσης (λύματα, απόβλητα κ.λπ.) οσμορύπανσης και 
λοιπών κατά περίπτωση ρυπάνσεων. 

3. Αποτελεί συνοδετικό κρίκο ανάμεσα στην Κοινότητα 
και τους αρμοδίους. 

4. Δέχεται τις αναφορές των εξωτερικών Υπηρεσιών 
της Κοινότητας και των πολιτών σε σχέση με το περιβάλ¬ 
λον και ενεργεί γρήγορα και μεθοδευμένα προς κάθε κα¬ 
τεύθυνση για τη λήψη των ενδεδειγμένων μέτρων. 

ε, Ως προς την κίνηση και συντήρηση των οχημάτων: 

1. Εντέλλεται και προγραμματίζει την κίνηση των οχη¬ 
μάτων της Κοινότητας γενικά. 

2. Εντέλλεται και παρακολουθεί επιμελώς την προμή¬ 
θεια και την κατανάλωση καυσίμων. 

3. Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη για την 
έγκαιρη εισαγωγή και εξαγωγή τους σ’ αυτά και απ' αυτά. 

4. Παρακολουθεί και ελέγχει από κοντά τις εργασίες 
επισκευής και συντήρησης των αυτοκινήτων της Κοινότη¬ 
τας. 

5. Τηρεί και ενημερώνει ανελλιπώς τα ειδικά βιβλία και 
έντυπα, που ορίζονται από το νόμο για την κίνηση των αυ¬ 
τοκινήτων. 

6. Χορηγεί τις εντολές για μια προμήθεια των καυσίμων 
και ελέγχει την κανονική παραλαβή τους. 

7. Τηρεί τα αναγκαία βιβλία για τη χρεωπίστωση των υλι¬ 
κών και των ανταλλακτικών που χρησιμοποιούνται οτην 
συντήρηση και επισκευή των αυτοκινήτων της Κοινότη¬ 
τας. 

8. Είναι αρμόδιο για τη λήψη και εφαρμογή των ενδε- 
δειγμένων για τη φύλαξη των αυτοκινήτων μέτρων. 

9. Αναφέρει κάθε ζημιά που προκαλούν ή προκσλείται 
στα αυτοκίνητα της Κοινότητας και ενεργεί για την από¬ 
δοση ή διεκδίκηση του αντιτίμου των ζημιών. 

10. Τηρεί στατιστικά στοιχεία της κίνησης και λειτουρ¬ 
γίας των αυτοκινήτων της Κοινότητας ως και των απ’ αυτά 
καταναλισκομένων καυσίμων. 

11. Αναφέρει κάθε διαπιστούμενη ζημιά στα αυτοκί¬ 
νητα από υπαιτιότητα των οδηγών τους. 

12. Μεριμνά ώστε τα απαιτούμενα για τις ανάγκες των 
υπηρεσιών της Κοινότητας αυτοκίνητα να βρίσκονται 
έτοιμα για κίνηση στις οριζόμενες ώρες χρησιμοποίησής 
τους. 

13. Εκτελεί κάθε άλλη εργασία που ανάγεται στην κί¬ 
νηση των αυτοκινήτων της Κοινότητας γενικά. 

14. Μεριμνά για την έγκαιρη ασφάλιση των αυτοκινήτων 
της Κοινότητας γενικά. 

15. Τηρεί χωριστά για κάθε αυτοκίνητο ειδικό φάκελλο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλισης αυτών. 

16. Μεριμνά για την έγκαιρη προμήθεια υλικών και 
ανταλλακτικών χρήσιμων για τη συντήρηση και επισκευή 
των αυτοκινήτων της Κοινότητας. 

17. Είναι υπεύθυνο για την επισκευή και συντήρηση των 
αυτοκινήτων της Κοινότητας. 

ΜΕΡΟΣ ΤΡΙΤΟ 

ΚΑΤΗΓΟΡΙΕΣ ΚΑΙ ΚΛΑΔΟΙ ΤΟΥ ΠΡΟΣΩΠΙΚΟΥ 
Αρθρο 5 

Η οργανική σύνθεση του τακτικού προσωπικού της Κοι¬ 
νότητας έχει ως εξής: 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ: 

1. Δύο (2) θέσεις κλάδου ΠΕΙ Διοικητικού με βαθμό Δ-Α 

2. Μία (1) θέση κλάδου ΠΕ6 Τοπογράφου με βαθμόΔ-Α 

3. Μία (1) θέση κλάδου ΤΕ19 Πληροφορικής με βαθμό 
Δ-Α 

4. Οκτώ (8) θέσεις κλάδου ΔΕΙ Διοικητικού με βαθμό 
Δ-Α 

5. Μία (1) θέση κλάδου ΔΕ5 Δομικών έργων με βαθμό 
Δ-Α 

6. Δύο (2) θέσεις κλάδου ΔΕΙ 5 Εισπρακτόρων με βαθμό 
Δ-Α 

7. Μία (1) θέση κλάδου ΔΕ24 Ηλεκτρολόγων με βαθμό 
Δ-Α 

8. Πέντε (5) θέσεις κλάδου ΔΕ29 οδηγών αυτοκινήτων 
με βαθμό Δ-Α 

9. Μία (1) θέση κλάδου ΔΕ35 Δενδροσνθοκηπουρών με 
βαθμό Δ-Α 

9. Μία (1) θέση κλάδου ΔΕ38 Προσωπικό Η/Υ με βαθμό 
Δ-Α 

11. Μία (1) θέση κλάδου ΥΕ1 Γενικών καθηκότνων - 
Κλητήρων - θυρωρών με βαθμό Ε-Β 

12. 'Ενδεα (11) θέσεις κλάδου ΥΕ16 Εργατών με βαθμό 
Ε-Β 

13. Μία (1) θέση κλάδου ΥΕ16 καθαρίστριας γραφείων 
με βαθμό Ε-Β 

Τριάντα έξι (36) θέσεις σύνολο. 

1. Η κατανομή του προσωπικού στις διάφορες Υπηρε¬ 
σίες και Γραφεία της Κοινότητας και η ανάθεση στο προ¬ 


σωπικό των καθηκότων τόσο αυτών που αναφέρόνται 
στον παρόντα Οργανισμό, όσο και αυτών που πιθανώς να 
προκόψουν στο μέλλον, γίνεται με απόφαση του Προέ¬ 
δρου αναλόγως των παρουσιαζομένων κάθε φορά υπηρε¬ 
σιακών αναγκών. 

2. Η άσκηση των καθοριζομένων με τον παρόντα Οργα¬ 
νισμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα. 

3. Για την επιλογή των προϊσταμένων της Διεύθυνσης 
των Υπηρεσιών και Τμημάτων εφαρμόζονται οι διατάξεις 
του άρθ. 9 παρ. 4 του Ν. 1586/86 «Περί δημοτολογίου και 
διάρθρωσης των θέσεων του Δημοσίων και των Ν.Π.Δ.Δ. 
και των Ο Τ.Α »- Η τοποθέτηση αυτών πραγματοποιείται 
τελικά στις αντίστοιχες οργανικές μονάδες για τρία χρόνια 
με απόφαση του Προέδρου. Οι τοποθετούμενοι ως Προϊ¬ 
στάμενοι εξακολουθούν ν’ ασκούν τα καθήκοντά τους μέ¬ 
χρι την τυχόν επανεκλογή τους ή την τοποθέτηση νέου 
Προϊσταμένου. 

4. Ο Προϊστάμενος της Δ/νσης Διοικ. - Οικ. Υπηρ. προ¬ 
έρχεται από τον Κλάδο ΠΕΙ ή ΔΕΙ Διοικητικού. 

5. Οι Προϊστάμενοι των τμημάτων Διοικητικών και Οικο¬ 
νομικών Υπηρεσιών προέρχονται από τους Κλάδους ΠΕΙ 
Διοικητικών ή ΔΕΙ Διοικητικών. 

6. Ο Προϊστάμενος της Δ/νσης Τεχνικών Υπηρεσιών 
προέρχεται από τον Κλάδο ΠΕ6 Τοπογράφων Μηχανι¬ 
κών. 

7. Τον Προϊστάμενο που απουσιάζει ή κωλύεται να 
ασκήσει τα καθήκοντα του τον αναπληρώνει ο Προϊστάμε¬ 
νος της αμέσως υποκείμενης οργανικής μονάδας (πρώτης 
στη διαρθρωτική διάταξη) καθώς αυτές αναγράφονται 
στον παρόντα Οργανισμό. 

8. Τα γραφεία που προβλέπονται στη διάρθρωση του 
Οργανισμού δεν είναι αυτοτελή γραφεία με την έννοια του 
άρθρου 4 του Ν. 1586/86 και ως εκ τούτου οι οριζόμενοι 
ως προϊστάμενοι αυτών με βάση τις διατάξεις του άρθρου 
9 παρ. 9 του ίδιου νόμου δεν δικαιούνται το από τις διατά¬ 
ξεις του άρθρου 12 επίσης του ίδιου νόμου καθιερούμε- 
νου επίδομα. 

Τα απαιτούμενα τυπικά προσόντα για το διορισμό των 
υπαλλήλων στις αντίστοιχες θέσεις, ορίζονται από τις δια¬ 
τάξεις του Π.Δ. 37α/87 «περί του προοοντολογίου και 
κλαδολογίου των ΟΤΑ» καθώς και του Π.Δ. 22/1990. 

9. Για τη διάρθρωση των Υπηρεσιών της Κοινότητας 
στις επί μέρους μονάδες λήφθηκαν υπόψη οι περιορισμοί 
της 53560/59/86 Γ Σ. του Υπουργείου Εσωτερικών, 

10. Κάθε υπηρεοικαή μονάδα οφείλει να τηρεί χωριστά 
αρχείο Νόμων, διαταγμάτων, εγκυκλιακών οδηγιών και 
των λοιπών στοιχείων της Νομολογίας, που ανάγονται στα 
αντικείμενα της αρμοδιότητάς του. Τα βοηθήματα αυτά 
ενημερώνει ανελλιπώς και συμβουλεύεται συνεχώς για 
την πιο σωστή και απρόσκοπτη λειτουργία της υπηρεσίας 
της. 

11. Από τις Υπηρεσίες της Κοινότητας τηρούνται επί¬ 
σης και ενημερώνονται ανελλιπώς τα με τις διατάξεις του 
Δ/τος 542/61 και στις σχετικές αποφάσεις του Προέδρου 
καθοριζόμενα βιβλία και έντυπα. 

12. Κάθε άλλη απόφαση, σχετική με τον Οργανισμό 
Εσωτερικής Υπηρεσίας της Κοινότητας Νέας Πεντέλης 
καταργείται από τη δημοσίευση της παρούσης στην Εφη¬ 
μερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεϊται 
δαπάνη σε βάρος του προϋπολογισμού της Κοινότητας 
Νέας Πεντέλης ύψους δρχ. πενήντα δύο εκατομμυρίων 
(52.000.000) και δρχ. τριών εκατομμυρίων (3-000.000), 
περίπου για καθένα από τα επόμενα οικονομικά έτη. 

2. Για την ανωτέρω δαπάνη έχει γραφτεί πίστωση στον 
προϋπολογισμό της Κοινότητας Νέας Πεντέλης ύψους 
δρχ. πενήντα πέντε εκατομμυρίων (55.000.000) στου 
Κ.Α.: 

1) Κ.Α. 012.2 Αποδοχές εισπρακτόρων 

2) Κ.Α. 05 11.111.1 και Κ.Α. 05.11.112.2 Αποδοχές 

Υπαλλήλων διοικητικών υπηρεσιών. 


3) Κ.Α. 15.11.111.1, 15.11.112.1, 15.11.112.2 Απο¬ 
δοχές υπαλλήλων υπηρεσίας καθαριότητας. 

4) Κ.Α. 40.11.111.1 Αποδοχές υπαλλήλων ηλεκτροφω- 
τισμού και 

5) Κ.Α. 45.11.111.1 Αποδοχές υπαλλήλων υπηρεσίας 
κήπων και δενδροστοιχειών. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1997 

Με εντολή Γ εν. Γ ραμ. Περιφέρειας 
Ο Προϊστάμενος της Περιφ/κής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



